
	Общински съвет Берковица



ОБЩИНСКИ СЪВЕТ – БЕРКОВИЦА

П Р О Т О К О Л

№  44

Днес, 26 юни 2026 година, се проведе редовно заседание на Общински съвет – Берковица, от 13.00 часа, в Заседателната зала на Община Берковица.


Присъстваха – 15 общински съветници


Отсъстваха – 2 общински съветници – Горан Атанасов и Цветостин Цветков – по уважителни причини.
Присъстваха още: г-н Радослав Найденов – Кмет на община Берковица, г-жа Илияна Пиринска – Директор Дирекция, г-жа Петя Петкова – Секретар на Община Берковица, г-н Ангел Ангелов, адв. Соня Иванова – юрист на Общински съвет - Берковица, експерти и специалисти от Общинска администрация – Берковица, управители на общински дружества, граждани.
Думата взе г-жа Ангелина Емилова, която запозна общинските съветници с покана от ръководството на  Профилирана гимназия „Д-р Иван Панов“ за откриване на STEM кабинет на 30.06.2026 г. от 10.00 часа.
Г-жа Ангелина Емилова – Председател на Общински съвет – Берковица откри и ръководи сесията като преди да обяви предложения дневен ред отбеляза, че към точка четвърта „4. Докладни записки“ са постъпили за обсъждане и разглеждане четири допълнително внесени докладни записки и едно заявление, от които само една докладна записка е разгледана в Постоянната комисия по здравеопазване и социални дейности.
1.Докладна РД-92-00-1430 относно оспорени от Кмета на Община Берковица Решение № 808 и Решение № 811, приети с Протокол № 42 от 29.05.2026г.  на Общинския съвет - Берковица;

2.Докладна РД-92-00-1461 относно актуализиране на състава на съвет по въпросите на социалните услуги в Община Берковица;
3.Докладна РД-92-00-1458 относно изменение и допълнение на Решение № 1332 от Протокол № 64/27.01.2023 г., изменено и допълнено с Решение № 1359 от Протокол № 67/28.02.2023 г. от Общински съвет – Берковица, отнасящо се до извършване на неотложен ремонт на покрива на санирания с европейски средства по ОПРР 2014-2020 г. бл. „Бор“ № 1, вх. “А“, находящ се на бул. “Мрамор“ № 2 в гр. Берковица;
4.Докладна РД-92-00-1459 относно предоставяне на предварително съгласие за продажба на земя по чл. 19 от ЗСПЗЗ;

5.Заявление РД-92-00-1466 от ЗП Петър Витанов относно закупуване на имот стопанисван от община Берковица.
Г-жа Ангелина Емилова подложи на гласуване допълнително внесените докладни записки и постъпилото заявление да бъдат включени към дневния ред.

От присъстващите общински съветници гласуваха направеното предложение допълнително внесените докладни записки и постъпилото заявление да бъдат включени към дневния ред.
За – 12 /А. Емилова, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Каменова, Д. Йоцов, З. Иванова, д-р И. Иванов, М. Панталеев, П. Илиев/

Против – 2 / И. Кирилов, Е. Маркова/

Въздържали се – 1 /А. Цветков/
/предложението се приема/

Г-жа Ангелина Емилова подложи на гласуване обявеният дневен ред с допълнително внесените докладни записки и постъпилото заявление.

От присъстващите общински съветници гласуваха направеното предложение да се приеме оповестеният дневен ред с допълнително внесените докладни записки и постъпилото заявление.
За – 12 /А. Емилова, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Каменова, Д. Йоцов, З. Иванова, д-р И. Иванов, М. Панталеев, П. Илиев/

Против - няма


Въздържали се – 3 /А. Цветков, И. Кирилов, Е. Маркова/
Общински съвет – Берковица прие
Д Н Е В Е Н   Р Е Д:
1. Отчети на спортните клубове на територията на Община Берковица за 2025 година.





Докладва –  Общинска администрация

   

2. Отчет за дейността, финансовите резултати и икономически анализ от стопанската  дейност за 2025 година на „МБАЛ” ЕООД – Берковица. Проблеми, мерки и предложения за тяхното изпълнение.







Докладва – Атанас Георгиев -Управител


  3.Отчет за дейността, финансовите резултати и икономически анализ от стопанската дейност за 2025 година на „Медицински център - 1” ЕООД - Берковица. Проблеми, мерки и предложения за тяхното изпълнение.






Докладва – д-р Малвина Павлова – Управител

4.Докладни записки

                                              
 
Докладват – председатели на ПК

5.Питания,  предложения и становища по обществено значими въпроси.

ПО ПЪРВА ТОЧКА
ОТЧЕТИ НА СПОРТНИТЕ КЛУБОВЕ НА ТЕРИТОРИЯТА НА ОБЩИНА БЕРКОВИЦА ЗА 2025 ГОДИНА.


Пристъпи се към разглеждане и обсъждане на докладна записка РД-92-00-1453 относно отчети на разходването на финансовите средства на спортните клубове на територията на община Берковица за 2025 г.
Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 14 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Каменова, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против - няма


Въздържали се – няма


Отсъства от залата – 1 /Д. Еленков/

Общински съвет – Берковица прие

Р Е Ш Е Н И Е № 830

На основание чл. 21, ал. 1, т. 23 и ал. 2 от ЗМСМА във връзка с чл. 19 от Правилника за условията и реда за финансово подпомагане на спортните клубове в община Берковица, 
                            Общински съвет - Берковица

Р Е Ш И:
1. Приема доклада за отчета на Ръгби клуб „Балкански котки“ за 2025 г.

2. Приема доклада за отчета на Спортен клуб по биатлон „Ком Берковица“ за 2025 г.

3. Приема доклада за отчета на Общински футболен клуб „Ком Берковица“ за 2025 г.

4. Приема доклада за отчета на Спортен клуб по ориентиране – „Берковица – 2000“ за 2025 г.

5. Приема доклада за отчета на „СК Тони спорт“ за 2025 г.

6. Приема доклада за отчета на Централ полис карате джу джицу клуб – Берковица за 2025 г.

7. Приема доклада за отчета на Футболен клуб „Вихър“ – с. Бързия за 2025 г.

8. Приема доклада за отчета на Клуб по приложно колоездене Берковица за 2025 г.

9. Приема доклада за отчета на Спортен боен клуб „Върколак“ за 2025 г.

ПО ВТОРА ТОЧКА
ОТЧЕТ ЗА ДЕЙНОСТТА, ФИНАНСОВИТЕ РЕЗУЛТАТИ И ИКОНОМИЧЕСКИ АНАЛИЗ ОТ СТОПАНСКАТА  ДЕЙНОСТ ЗА 2025 ГОДИНА НА „МБАЛ- БЕРКОВИЦА” ЕООД . ПРОБЛЕМИ, МЕРКИ И ПРЕДЛОЖЕНИЯ ЗА ТЯХНОТО ИЗПЪЛНЕНИЕ


Пристъпи се към разглеждане и обсъждане на докладна записка РД-92-00-1340(2) относно отчет за дейността, финансовите резултати и икономически анализ от стопанската дейност на „МБАЛ – Берковица“ ЕООД, гр. Берковица за 2025 година.
Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 14 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Каменова, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против - няма


Въздържали се – няма


Отсъства от залата – 1 /Д. Еленков/

Общински съвет – Берковица прие

Р Е Ш Е Н И Е № 831

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 137, ал. 1, т. 3 от Търговския закон и чл.38, ал.3 във връзка с чл. 43, ал. 3 и чл. 46, ал. 1, т. 1 от Наредбата  за условията и  реда за упражняване  правата на  собственост в търговски  дружества, участието в граждански  дружества и сключването на договори за съвместна дейност от Община Берковица, Общински съвет – Берковица: 

1. Приема годишен финансов отчет и отчет за дейността на търговското дружество „МБАЛ – Берковица“ ЕООД за 2025 година.

2. Дава съгласие печалбата за финансовата 2025 г. на дружеството с ограничена отговорност със сто процента участие на Община Берковица в капитала да бъде отнесена в „Неразпределена печалба“.

3. Дава съгласие „МБАЛ – Берковица“ ЕООД при „Непокрити загуби от минали години“ в баланса на дружеството към 31.12.2025 г., да извърши необходимите счетоводни записвания за нейното покриване за сметка на „Неразпределена печалба от минали години“.
            4. Освобождава от отговорност за отчетния период управителя на дружеството.

5. Приема представените проблеми и набелязаните мерки за тяхното решаване.
ПО ТРЕТА ТОЧКА
ОТЧЕТ ЗА ДЕЙНОСТТА, ФИНАНСОВИТЕ РЕЗУЛТАТИ И ИКОНОМИЧЕСКИ АНАЛИЗ ОТ СТОПАНСКАТА ДЕЙНОСТ ЗА 2025 ГОДИНА НА „МЕДИЦИНСКИ ЦЕНТЪР - 1” ЕООД - БЕРКОВИЦА. ПРОБЛЕМИ, МЕРКИ И ПРЕДЛОЖЕНИЯ ЗА ТЯХНОТО ИЗПЪЛНЕНИЕ.



Пристъпи се към разглеждане и обсъждане на докладна записка РД-92-00-1339(2) относно отчет за дейността, финансовите резултати и икономически анализ от стопанската дейност на „Медицински център 1 – Берковица“ ЕООД, за 2025 година.

Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 14 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Каменова, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против - няма


Въздържали се – няма


Отсъства от залата – 1 /Д. Еленков/

Общински съвет – Берковица прие

Р Е Ш Е Н И Е № 832

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 137, ал. 1, т. 3 от Търговския закон и чл.38, ал.3 във връзка с чл. 43, ал. 3 и чл. 46, ал. 1, т. 1 от Наредбата  за условията и  реда за упражняване  правата на  собственост в търговски  дружества, участието в граждански  дружества и сключването на договори за съвместна дейност от Община Берковица, Общински съвет – Берковица: 

1. Приема годишен финансов отчет и отчет за дейността на търговското дружество „Медицински център 1 – Берковица“ ЕООД, гр. Берковица за 2025 година.

2. Дава съгласие печалбата за финансовата 2025 г. на дружеството с ограничена отговорност със сто процента участие на Община Берковица в капитала да бъде отнесена в „Неразпределена печалба“.

3. Дава съгласие „Медицински център 1 – Берковица“ ЕООД, гр. Берковица при „Непокрити загуби от минали години“ в баланса на дружеството към 31.12.2025 г., да извърши необходимите счетоводни записвания за нейното покриване за сметка на „Неразпределена печалба от минали години“.
           4. Освобождава от отговорност за отчетния период управителя на дружеството.

5. Приема представените проблеми и набелязаните мерки за тяхното решаване.

ПО ЧЕТВЪРТА ТОЧКА
„ДОКЛАДНИ ЗАПИСКИ“

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Актуализиране на състава на съвет по въпросите на социалните услуги в Община Берковица.
Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 15 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Каменова, Д. Еленков, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против - няма


Въздържали се – няма

Общински съвет – Берковица прие

Р Е Ш Е Н И Е № 833

На основание чл.21, ал.1, т.23 и ал. 2 от ЗМСМА и чл.27, ал.3 от ЗСУ, във връзка с чл.27, ал. 1 и ал. 2 от ЗСУ, Общински съвет – Берковица:

1.Отменя Решение № 529 от Протокол №26/29.01.2021 г. на Общински съвет – Берковица.
2.Определя състава на Съвет по въпросите на социалните услуги в Община Берковица, както следва:

Председател: Петя Петкова – Секретар на Община Берковица

Членове: 

1.Ваньо Андреев – Директор на Дирекция „Социално подпомагане“ гр. Берковица;

2.Лина Маринова – Директор на Дирекция „Бюро по труда“ гр. Берковица;

3.Инсп. Илиян Йолов – група „ОП“ към РУ на МВР - Берковица;
4.Д-р Георги Зарков – Председател на Постоянната комисия по „Здравеопазване и социални дейности“ към ОбС - Берковица;

5.Теодора Иванова – гл. експерт „Образование“ при Община Берковица;

6.Шуменка * Евгениева – потребител на социална услуга  ДСХ с ОЛБ гр. Берковица.

ДОКЛАДНА ЗАПИСКА

от Постоянната комисия по икономика, приватизация и инвестиционна политика, екология, селско и горско стопанство и
Постоянната комисия по бюджет, финанси и следприватизационен контрол
към Общински съвет - Берковица
ОТНОСНО: Изменение и допълнение на Решение № 1332 от Протокол № 64/27.01.2023 г., изменено и допълнено с Решение № 1359 от Протокол № 67/28.02.2023 г. от Общински съвет – Берковица, отнасящо се до извършване на неотложен ремонт на покрива на санирания с европейски средства по ОПРР 2014-2020 г. бл. „Бор“ № 1, вх. “А“, находящ се на бул. “Мрамор“ № 2 в гр. Берковица.

Пристъпи се към разглеждане и обсъждане на допълнително внесената докладна записка РД-92-00-1458(1) изготвена от двете постоянни комисии след разглеждане на писмо РД-92-00-1458 от Рени Стоянова, гр. Берковица относно представяне на оферта за извършване на неотложен ремонт на покривно пространство на жилищна сграда, находяща се в гр. Берковица, бул. Мрамор № 2, блок Бор 1, вх. А, санирана с европейски средства по ОПРР 2014-2020 г., включено в дневния ред на тяхното съвместно заседание проведено на 23.06.2026 г.


Зоя Иванова – Декларирам, че не участвам в обсъждането и гласуването на докладната.
Ангелина Емилова - Колеги, други въпроси? Аз първо ще дам думата на юристката, тъй като докладната беше изпратена към нея за съгласуване и тя има какво да констатира по нея и след това ще продължим с дебатите. Заповядайте.

Адв. Соня Иванова - Добър ден на всички. Представила съм правно становище, което по-скоро за ваша информация го направих. Желая, ако и вие искате, да се запознаете с него, с оглед прецизиране на следващи докладни записки, които ще внасяте в Общинския съвет. Този казус е малко по-специфичен от всички останали, които се разглеждат с оглед на дългият и продължителен период изминал от ремонта на единия вход и на другия, недостига на средства тогава, не знам по какви съображения не реагирано веднага, а три години по-късно. Имам забележки към правните основания, но в случая нямаме кой знае какъв изход, защото ако се махне правното основание на АПК, трябва да се приеме изцяло ново решение, а не да се изменя и допълва старото. Имам забележка към финансовата обосновка, защото това са…… бюджета на общината са публични средства и общинският съвет може да взима решение, естествено той го управлява, но след становище от кмета на общината, защото общинският съвет приема решение….. с решение своя приема бюджета по отделни пера, параграфи и така нататък. Дава се информация за изпълнението, но тя не е ежемесечна на всяко заседание на общинския съвет и преди да се гласува решение, касаещи финансови средства, е желателно да се вземе, не желателно, а задължително по закон да се вземе становището от кмета на общината, тоест, респективно от неговата администрация. Така, че не виждам….., пак казвам, специфичен е този казус. Няма нищо общо с всички останали. Не виждам някакъв кой знае какъв проблем да се приеме и в този му вид стига. Разбира се и администрацията, и кмета да са съгласни, защото те са част от кръга лица, които имат право на оспорване и да не стане така като с предните две решения, които ще разглеждате след малко. Оставила съм правното становище на разположение вие, ако имате интерес и проявявате любопитство, пак казвам, можете да се запознаете с него. Много е дълго. Благодаря. 
Ангелина Емилова - Благодаря ви. Ами, ако искате да вземете отношение по съвета на юриста току-що.
Радослав Найденов - Аз мислех да взема отношение след като гласувате докладната, но ще го направя сега. Моята и професионална, и лична вътрешна убеденост, че на никакво правно основание няма да се гласуват тези пари, но дори и да приемете, всички ще съгрешим съвкупно и няма да го обжалвам. Това ми е краткото становище.
Ангелина Емилова - Добре, благодаря ви. Заповядайте, г-н Ганов.
Георги Ганов - Добър ден, господин председател. Добър ден, господин кмет. Добър ден на всички общински съветници. Искам да попитам първо кмета и след това бившия кмет г-жа Каменова, когато е правено КСС-то на този блок, имаше ли в КСС-то, че трябва да бъде извършен ремонт на покрива или го нямаше, та да мога да си задам и следващите въпроси. 

Димитранка Каменова - Въпрос към мен? Към мен ли е въпрос?

Георги Ганов - И към Радослав Найденов и към вас, тъй като имам някакъв спомен, че тогава участвах в този търг и нямаше в КСС-то заложено ремонт на покрива.
Зоя Иванова - То беше инженеринг.
Радослав Найденов - Подобреното КСС, което е изпълнено, няма ремонт на покрива.

Георги Ганов - Благодаря, господин кмете.

Димитранка Каменова - Правилно задавахте въпроса само към него, не към мен. Благодаря. 
Георги Ганов - Ема вие тогава имах някакво чувство, че участвах в този търг и дали не бяхте вие кмет. За това го задавам към двамата. Не съм много сигурен.

Димитранка Каменова - По-добре да оставим чувствата настрана.

Георги Ганов - Добре, оставям ги настрана. Та, господин кмет, щом така може да се извършват ремонти общината, да ги извършвате, искам да дойдете в квартал Заряница на блок номер девет, тъй като тече отвсякъде, извършете ремонта на блок номер едно, оттам на другите блокове, които течат. Не може на един блок, тъй като общински съветник живее, има апартамент в този блок, да извършвате ремонти и да гласувате някаква сума, която още не е премерено, не е обозначено какво и гласувате някакви пари 20 000, 30 000 евро, че даже и срокове два месеца за изпълнение, ако може, защото ще съберем всичките домоуправителите на блоковете горе и ще внесем абсолютно същото, което сега е внесено за блок Бор 1. Това ви го гарантирам. Не може някой да ви изнудва така да си давате пари. Благодаря ви много. 

Ангелина Емилова - Аз ви благодаря. Заповядайте.

Радослав Найденов - Може ли да отговори господин Ганов? Аз не съм вносител на докладната.
Георги Ганов - Аз знам.
Радослав Найденов - Затова не мога да взема за сумата отношение, както бих помолил съветниците да погледнат, че това е докладна от два листа, в които наречената оферта е без подписи и печати, индивидуализиране няма. Има две имена, както и сумата не мога да определя. Просто това е към приложените материали.

Георги Ганов - Аз не ви обвинявам вас, че вие сте го направили.

Ангелина Емилова - Заповядайте.

Юлита Георгиева – Добър ден на всички. Смятах, Юлита Георгиева съм за протокола. Смятах на това заседание да не взимам отношение, но виждам, че въпросът пак не е изяснен. Първо да поясня на г-н Ганов и да го репликирам, че в спецификацията на проекта за извършване за санирането на блока е било включено, и задължително условие е хидроизолация на покрива. Това, че при сключване на договора е допусната грешка от ръководителя на проекта и не е включено извършването на хидроизолация, затова нямат вина хората, живеещи в този блок. Това по този въпрос, по отношение на становището на г-н Найденов, че ако се гласува решението, ще се допусне грешка. Не, няма да се допусне грешка, а ще бъдат поправени поредица от грешки. И аз искам да ви обърна внимание, макар и да бъда малко по-дълга в изложението си, дано не ви дотегна. Слаби места, които са установени в цялостната работа по този проект и процедурата след това, които са довели до този краен резултат. Първо, сега следваме процедурата, която е следвана преди при ремонта на вход Б, така че нищо по-различно не се прави и тогава е внесена оферта, която е взета под внимание. Не е било задължително, нали, да бъде взета и съгласно тая оферта е извършен ремонта на вход Б. В минало заседание беше представен отговор на питане на общински съветник Милован Пантелеев и след като се запознах с него, установих, че едно твърдение в отговора, че с писмо председателя на управителния съвет, с което е представил офертата, бил заявил, че не се налага ремонт на вход А. Такова изречение аз не видях в писмото на председателя на управителния съвет. Така, че това становище от председателя, за което се твърди, че има, и няма, не може да бъде основание  за след по-нататъчното продължение на изречението. И ние приехме, че ремонт на вход А не се налага. Аз и миналия път попитах кои сме тези, кои са тези, които приеха, с какъв акт се прие това нещо, въз основа на какво? Дори и председателят да е изразил такова становище, че не се налага ремонт на вход А, той като председател на сдружението на собствениците по закона за управление на етажната собственост няма право самостоятелно да изразява някакво мнение, което не е взето на общо събрание на собствениците. Защото органът на сдружението е точно управителният съвет. Председателят има представителна власт. Управителния съвет отговаря за изпълнение на решението на общото събрание на собствениците. Такъв протокол и такова взето решение от собствениците, участващи в сдружението, няма. Не е провеждано събрание, собствениците от другия вход не са информирани, че няма да се извършва ремонт на техния вход. Така, че няма основание…., не се приема по този начин. Значи или се изменя решението на общинския съвет, или се променя, или се допълва, но няма орган на администрацията, който да може самостоятелно да измени обхвата на едно решение. Отделно от това становището, изложено в миналото заседание, че финансово решението е изпълнено, ами също не може да бъде прието, защото финансовото изпълнение не променя обхвата и предмета на решението на общинския съвет. Съгласно закона за местното самоуправление и местна администрация единствено общинският съвет е компетентен да променя, изменя, отменя свое решение. Така, че друг орган, особено еднолично, няма как да измени едно вече взето решение и процедурата, която е следвало да бъде тогава, е трябвало просто като се установи, че офертата е само за вход Б, да се предприемат действия и за вход А да се прецени някаква сума и едновременно се извърши ремонта и на вход А, и на вход Б. Когато е установено, че отпуснатите пари не достигат и за ремонт на входа А, просто е трябвало общинските съветници да бъдат запознати и да се гласуват допълнително пари. Финансовото изпълнение не отменя, отново подчертавам, обхвата и предмета на решението, защото решението е категорично да се извърши ремонт на покрива на вход А и Б, а решението не е да се похарчат едни 20 000 лв. Ако беше такова решението, тогава можеше да се приеме, че финансово решението е изпълнено. Така, че много ви моля, имайте предвид всичките тези неща. Просто процедурата и г-жа юристката е много права, че казусът е много заплетен. Аз миналия път казах, това е някакъв прецедент. И в случая не става въпрос до това всички собственици на блокове да искат общината да им извършва ремонт. А тука просто поредица от несъответствия, поредица от грешки, както искате така го разбирайте, но всичко това е довело до тук. Така че, ако вие днес гласувате това решение, вие просто ще поправите всички тези грешки, които са допуснати досега и не смятам, че това ще бъде един жест към… Да. Ако го приемете, ще Благодарим за жеста, но това си това е задължение просто да се спазват законово всички изисквания, защото аз не мога да си представя, че една общинска администрация и институции такива сериозни, нали, работят по този начин. Ние приехме, ние преценихме да е оформено в някакви документи, без да има взето решение, ами просто така не е въпрос на някаква лична преценка. Ами трябва да се съобразяват всички взети решения със законово, със законосъобразно. Благодаря за вниманието. 
Ангелина Емилова - И аз ви благодаря, г-н Еленков, заповядайте.

Деян Еленков - Така. Искам само да кажа, че както предишното решение в предния мандат на общински съвет го подкрепих, така и сега ще го подкрепя, тъй като този проблем мисля, че е съществувал още от мандат 2011-2015 г. Не искаме да изкривяваме кой бил крив, кой прав, но не може за някакви грешки да оставим хората да търпят тези неуредици. Искам да призова кмета, ако мисли, че съответната сума е недостатъчна или не е…., ако може да ни запознае на друга сесия. Ние сега, по този начин му отваряме една възможност, да започне процедура, а ако мисли, че тази сума е недостатъчна или би трябвало по-малка, да предостави на нашето внимание КСС или нещо за следваща сесия и тогава вече…. не мисля, че ние няма отново да подкрепим съответната сума, за да се случат нещата и вече да се приключи с този проблем. Благодаря ви.

Ангелина Емилова - Заповядайте.

Радослав Найденов - Значи аз да кажа, че тази докладна от 25.06, нали, което е дошла при мен. Не мога да индивидуализирам сумата. Не е дадена от мен сумата. Не мога да кажа нищо. Първо, ние още не сме в условия на редовен общински бюджет, не мога да казвам сума. Пак казах, моята вътрешна убеденост, кой имал право, кой няма, дали е законосъобразно, няма да го обжалвам. Аз това казах, нали?
Деян Еленков - Само да уточня моето изказване. Ако…
Радослав Найденов - Ще го изпълня, няма да го обжалвам.
Деян Еленков – Но, ако не стига сумата, да предложите на нашето внимание……
Ангелина Емилова – Колеги, други, заповядайте.

Милован Панталеев - Като едно допълнение във връзка с изказването на гражданина, който взе отношение, за да не остава обществото, нали, с такива впечатления и да се правят такива грозни внушения, искам само да кажа, че общината е признала грешката си, като допълнително с писмо е възложила на Ърбън Грийн извън обхвата на проекта да извърши ремонт на покривите. Започнал е ремонта, разбута се хидроизолацията. Фирмата по незнайни причини си е вдигнала инструментите и си е заминала и е останала покрива разпокрит. Това е, има писмена следа за всичко това нещо, което твърдя. Доказано е и със свидетели и така просто да не остават обществото с впечатление, че се правят ремонти на покриви, просто защото някой е решил. Не, грешката на общината е призната. Благодаря.
Радослав Найденов - Значи нали не твърдите, че аз съм пускал писмо до фирмата, г-н Панталеев?
Милован Панталеев - Пускано е от екипа, който е бил ръководил, от ръководителя на проекта. Не, не. Вие тогава сте бил заместник-кмет по това време, но не от вас е подписано писмото. Нямам такива твърдения. Пускано от общината, кой е подписал лично….. Имам го писмото, но не мога да цитирам, но е от ръководителя на проекта, доколкото си спомням, или от някой от екипа към Ърбън Грийн. Той е поискал плащане. Плащането не му е извършено и затова най-вероятно е приключил преждевременно и ремонта. Благодаря.

Ангелина Емилова - И аз ви благодаря, колеги. 
Милован Панталеев - Извинявам се още нещо. И всичко това е установено от общинска комисия, създадена със заповед на кмета. Благодаря.
Александър Цветков - Това за коя година става въпрос? 
Деян Еленков – 2011-2015 мандат.
Милован Панталеев - Тогава е правен проекта – 2015-2019. Проектът е 2015-2019. Блокът е въведен в експлоатация 2019, ако не се лъжа. Тогава е, да. И по-късно към края на мандата е възложен покрива. Към края на този мандат 2019 е възложен покрива и не е довършен.
Ангелина Емилова - Г-н Ганов по темата ли? Заповядайте.

Георги Ганов - Г-жо Каменова, много, май много добре зададох въпроса към вас, защото сега казаха, че е бил проектът 2015-2019. Вие тогава бяхте кметица на община Берковица….. Не сте били!
Зоя Иванова - Беше Доцов 2015-2019.
Димитранка Каменова - Задайте си въпроса. Благодаря. 

Георги Ганов - Добре, няма значение. Г-жо Георгиева, тъй като ми намесихте името, искам да ви попитам, вие в момента като какъв представител играете на сесията като председател на Районен съд град Берковица или като живущ в същия блок Бор едно?
Юлита Георгиева - Ами миналия път на миналата сесия г-н Ганов, вие присъствахте, но явно не сте слушали внимателно или не сте били вече вътре в залата. Аз обясних, че се явявам в лично качество, и вие се изказвахте малко неподготвен, защото има документи подписани от собствениците на апартаменти във вход А, в лично качество се явявам, не в служебно, и другото, което е не сте запознат с цялата документация и не знам какво оспорвате в случая, защото има много подробности, които не са ви явно наясно, и не знам какво целите всъщност. Аз, за да се изправя тука, значи знам какви претенции имаме собствениците, но имаме….
Георги Ганов - Само попитах дали сте собственик.
Юлита Георгиева - Да, собственик.
Ангелина Емилова - Добре, благодаря, ако няма други въпроси?
Георги Ганов - Не, не, не съм свършил още и пак питам. Значи 2000 коя година играх на тоя блок на търг и много добре знам, че покрива го нямаше в КСС-то. А сега да почнете да си измислите, че трябва да помогнете на някой. Аз ви казах, помагате на блок Бор 1, помагате на блок 18. Ремонтът тече, помагате на Блок девет и на Блок номер едно.
Милован Панталеев - Предлагам да прекратим разискванията и да преминем към гласуване. Благодаря.

Ангелина Емилова - Длъжна съм да прекратя и да преминем към…
Георги Ганов - Длъжна сте?

Ангелина Емилова - Да.

Георги Ганов - Длъжна сте.

Ангелина Емилова - Да.

Георги Ганов - Смешна работа.
Ангелина Емилова - Еми, щом така ви изглежда, благодаря ви. Минаваме към гласуване на докладната.
От присъстващите общински съветници гласуваха направеното предложение от Постоянната комисия по икономика, приватизация и инвестиционна политика, екология, селско и горско стопанство и Постоянната комисия по бюджет, финанси и следприватизационен контрол по докладната записка.
За – 11 /А. Емилова, А. Цветков, Б. Борисов, д-р Г. Зарков, Г. Генов, инж. Д. Доцов, Д. Каменова, Д. Еленков, Д. Йоцов, М. Панталеев, П. Илиев/

Против – 2 / И. Кирилов, Е. Маркова/

Въздържали се – 1 /д-р И. Иванов/

Не участва в гласуването – 1 /З. Иванова/

Общински съвет – Берковица прие

Р Е Ш Е Н И Е № 834
I. На основание чл. 99, т. 2 от АПК във връзка с чл. 100, предложение второ, чл. 102, ал. 2 от АПК, чл. 21, ал. 1, т. 23 във връзка с чл. 21, ал. 1, т. 6 от ЗМСМА Общински съвет – Берковица изменя и допълва Решение № 1332 от Протокол № 64/27.01.2023 г., изменено и допълнено с Решение № 1359 от Протокол № 67/28.02.2023 г.  по следния начин:

„1. На основание чл. 21, ал. 1, т. 23 във връзка с чл. 21, ал. 1, т. 6 от ЗМСМА Общински съвет – Берковица възлага на кмета на общината да създаде комисия, която да изготви количествено-стойностна сметка за неотложен, цялостен ремонт на покрива на блок „Бор“ № 1, вх. „Б“, находящ се на бул. „Мрамор“ № 2 в гр. Берковица, саниран с европейски средства по проект BG16RFOP001-2.001-0184 „Повишаване на енергийна ефективност на жилищни сгради в град Берковица“ по ОПРР 2014-2020 г. Необходимите средства в размер на 20 995,20 лв., съгласно приложената количествено-стойностна сметка, за дейностите по извършване на неотложния ремонт да бъдат за сметка на собствените приходи на Община Берковица във връзка с Постановление № 7 от 19.01.2023 г. за уреждане на бюджетни отношения през 2023 година и срокът за изпълнение да бъде до два месеца.

2. Комисията по т. 1 да извърши оглед и на извършените и платени СМР на блока, за които гаранционният срок не е изтекъл, като уведоми за установените дефекти Общински съвет – Берковица и кмета на Община Берковица с цел своевременно сезиране на изпълнителя „Ърбън Грийн“ ЕООД за отстраняването им.

3. На основание чл. 21, ал. 1, т. 23 във връзка с чл. 21, ал. 1, т. 6 от ЗМСМА във връзка с Писмо вх. № РД-92-00-1458//24.06.2026 г. от председателя на Сдружението на собствениците на жилищна сграда, находяща се в гр. Берковица, бул. „Мрамор“ № 2, Блок „Бор 1“, вх. А и вх. Б Общински съвет – Берковица възлага на кмета на общината да създаде комисия, която да изготви количествено-стойностна сметка за неотложен, цялостен ремонт на покрива на блок „Бор“ № 1, вх. „А“, находящ се на бул. „Мрамор“ № 2 в гр. Берковица, саниран с европейски средства по проект BG16RFOP001-2.001-0184 „Повишаване на енергийна ефективност на жилищни сгради в град Берковица“ по ОПРР 2014-2020 г. Необходимите средства в размер на не повече от 15 000 евро бъдат заложени в бюджета на Общинска администрация в §10-30 Текущи ремонти за 2026 г. и срокът за изпълнение да бъде до два месеца от приемане на бюджета на Община Берковица за 2026 г.“

II. Общински съвет – Берковица приема за сведение представената от Сдружението на собствениците оферта за текущ ремонт на покрива на бл.“Бор“ №1 , вх. „А“, находящ се на бул. „Мрамор“ № 2 в гр. Берковица, саниран с европейски средства по проект BG16RFOP001-2.001-0184 „Повишаване на енергийна ефективност на жилищни сгради в град Берковица“ по ОПРР 2014-2020 г. на стойност 13 196,88 евро с ДДС.

ДОКЛАДНА ЗАПИСКА
от Постоянната комисия по икономика, приватизация и инвестиционна политика, екология, селско и горско стопанство,
Постоянната комисия по бюджет, финанси и следприватизационен контрол
и Постоянната комисия по местно самоуправление, граждански права, вероизповедания, европейска, етническа, демографска интеграция, молби и жалби на граждани 

към Общински съвет - Берковица

ОТНОСНО: Предоставяне на предварително съгласие за продажба на земя по чл. 19 от ЗСПЗЗ.


Пристъпи се към разглеждане и обсъждане на допълнително внесената докладна записка РД-92-00-1459(2) изготвена от трите постоянни комисии след разглеждане на заявление  РД-92-00-1459 от ЗП Костадин Георгиев, с. Ягодово относно закупуване на имот, стопанисван от община Берковица, включено в дневния ред на техните заседаниия проведени на 23.06.2026 г.

Ангелина Емилова - И към тази докладна имаме становище на юриста. Заповядайте.

Адв. Соня Иванова - Благодаря, госпожо председател. Имам становище и допълнение към становището. Кое наложи да се допълва предварителното ми становище? Ами именно факта, че по отношение на този имот няма издаден акт за общинска собственост. Няма да ви изчитам и двете становища, които и те са полометрични. Ще обобщя какви са стъпките в в такива случаи по отношение на земи по член 19, за които е отпаднал мораториума към настоящия момент още от 23 декември 25 година. Първата стъпка е проверка на правилността на определяне на имота като земя по член 19 и отсъствие на реституционни права, извинявам се, защото въпреки, че и общината да е приела с протокол тези имоти от общинска служба по земеделие и гори, към този момент може да има реституционни искания, претенции към него, които да не са отразени в този протокол. Затова нещо сезира и омбутмана и може би на повечето от вас е известно. Втората точка, актуване на недвижимите имоти по член 19. Трето, анализ на резервния фонд по параграф 27, ал. 2 от Преходните и заключителни разпоредби на закона за собствеността и ползването на земеделските земи. Защо е необходим този анализ? Защото съгласно закона собствеността и ползването на земеделските земи, публична общинска собственост изрично е посочено като такава пасища и мери. Ливадите не са включени в този…. тази правна норма. Обаче 10 члена по-надолу в същия закон, законът ѝ казва, че пасища мери и ливади се отдават под наем основно и единствено на лица, които имат регистрирани селскостопански, животновъдни обекти. Извинявам се. Тоест, целта на тези имоти е основно да обслужват необходимостта от осигуряване на паша за тези животни и то за стопани, които имат регистрирани такива стопанства, сиреч, дори да не е изрично предвидено в закона за собствеността и ползването на земеделските земи, че ливадите са само и единствено публична общинска собственост, при необходимост от запазване на този фонд и при липса на такъв в съответното землище, респективно община, общинският съвет може със свое решение, за да запази тези ниви за обслужване на потребностите на неговите земеделски производители, респективно притежаващи животновъдни обекти, може да реши да ги направи и тях публична общинска собственост с оглед гарантиране на тези нужди и с грижата на добър стопанин и ръководител. Трето, включване в стратегията и годишната програма. Четвърто, изготвяне на пазарна оценка за имотите, които ще се изнасят на конкурс или на каквато и да е процедура. Считам, че предложението така както е направено, имам претенции само по отношение на точка първа от същото да отпадне, защото с точка първа се дава предварително съгласие за извършване на продажба на един конкретен имот и то по едно конкретно заявление. Самите вие виждате, че днес преди заседанието е входено друго искане от друго лице за съвсем друго нещо по отношение на същия тоя имот.  
Зоя Иванова - Същото е.

Адв. Соня Иванова – Същото, не за наем, добре. Наем и продажба. Добре. Вече имаме още един претендент за същия имот. Така, даване на предварително съгласие за продажба на този имот чрез предлагане на търг преди всички представители, преди да са минали всичките тия процедури, според мен е незаконосъобразно. Затова предлагам да отпадне точка едно от решението. Нека се работи с един аршин за всички жители на община, на общината, а не да се ръководим от едно единствено заявление. Това са ми основните аргументи. Ако желаете, обсъдете ги. Благодаря ви.
Ангелина Емилова - Добре. Благодаря ви, колеги. Имате ли някакви въпроси или нещо, което искате да обсъдим или първо ще дам думата на кмета и след това…
Радослав Найденов - Ние там за остатъчен гаранционен поземлен фонд има ли възможност в Ягодово, в землището?
Камелия Николова - Не, въобще, ние в Ягодово имаме сериозен недостиг. Предложили сме за отдаване три имота за тази година, от които един е договор. За един от имотите е сключен договор, са останали около четири декара общо за двата имота. А ние имаме там четири животновъда с регистрирани животновъдни обекти, които проявяват интерес за наемане на общински мери, пасища и ливади. По същия начин стои със съседните землища в Бързия и в Берковица. Въобще фондът на ливадите, пасищата и мерите е с много ограничено количество, 

Радослав Найденов  - Което значи, че хипотетично възстановявайки някъде там, човекът няма задължение в землището на Ягодово, но това значи, че хипотетично бъдещ наследник би бил ощетен и би бил на друго землище, нали? Да, то е ясно, че трябва същата категория и така нататък. Говоря, че не е толкова лесно. Мен тука ме учудва конкретния казус, във връзка със заявлението отиде комисия, говорим там за… поне по данни в общината, което има за две незаконни оранжерии, които нямат документи за стоманобетонно хале, което няма документи, за помпена инсталация с капково напояване, която няма….. нито в Басейнова в регистъра фигурира. Към момента ми се струва, че се правят привилегии за нещо, което е владеено незаконосъобразно и продължава да се прави по тоя начин. Това мога да кажа към момента.
Ангелина Емилова - Заповядайте, госпожо Каменова.
Димитранка Каменова  - Тъй като слушах добре г-жа Соня Иванова и нейното предложение да отпадне точка първа. Само да ви я изчета, нали, поради каква причина да отпадне. Дава предварително съгласие за продажба, за провеждане на процедура за продажба на поземлен имот с идентификатор 87237.42.5, който се намира село Ягодово, местността Чаушовица, стопанисва се от общината земя по член 19 съгласно Закона, вид на територията земеделска, категория 4, начин на трайно ползване  ливада, площта от 5388 кв. м, имаме стар номер чрез публичен търг с явно наддаване така, че ние мисля, че по никакъв начин не ограничаваме всеки един който желае и аз включително да си купя село Ягодово макар, че имам моя земя, да си купя точно тази земя, ако ни стиска, разбира се. Така че мисля, че по този начин, ако отпадне тази точка…., абсолютно. Затова нека да си остане тази точка и да вървим напред. Общината, това коментирахме на комисията, че е имало достатъчно време от 23 декември 2025 година да започне изготвянето на тези стратегически документи, които са крайно необходими. Да, аз знам, че като работа ще изисква много работа, ще изисква много колегите да се съсредоточат върху всички по член 19. Да, разбира се, ще остане и голяма работа и за общински съвет, и за нас да определим точно кои имоти ще ни бъдат важни, за да останат, защото не можем да кажем, че с лека ръка ще приемем да продаваме земи, които са в Зона Ком. Но тепърва това предстои. Това, което констатирахме, че до този момент заявления при нас не са влизали по член 19 и че до този момент вие не сте започнали да работите по стратегията, която е необходима. Благодаря ви.

Ангелина Емилова - Колеги, имате ли други въпроси? Ако не, да дам думата на г-н Ганов. Заповядайте.
Георги Ганов - Г-н Найденов, да ме извините ама, от кога ще почнете да продавате общината там, маруле ли са, лук ли са, като имате някакви оранжерии на същия този имот и незаконно построена постройка като халенце ли е, какво ли е там? Какво гледате в момента?
Радослав Найденов - За Ягодово ли говориш?

Георги Ганов  - Да, за Ягодово говорим. Онзи ден госпожата каза, че е била комисията там. Искам да питам плодовете, зеленчуците, докъде са стигнали, кога може да си купим оттам? Защото това е някаква ирония, която ми го говори, защото това нещо се прави от господата, които са общински съветници на Възраждане заради Митка Георгиева. Значи тя си я е присвоила 5 декара и 800 м, на които не е нито собственик, нито е плащала наем. Сега в един момент ще ѝ дадете, както направихте и с блока. Г-н Найденов, гледам към вас, но не е въпроса сега към вас, към общинските съветници, как ги направихте с Мрамор, с блок Бор 1, така ще направите и с тая земя, що заради едно обединение. И ще извършите на тая сесия две престъпления. Едното вече сте го извършили. Благодаря.
Ангелина Емилова - И аз ви благодаря. Колеги, някакви други въпроси имате ли, за да преминем към гласуване? Заповядайте.
Александър Цветков - Здравейте и от мен. Нали на комисиите по икономика, поне до колко разбрах, към счетоводството ми е въпроса, ще влезе процедура след… до два месеца ни обещаха, всички земи по член 19 да бъдат пуснати или качени за продажба. И така, се…..
Илияна Пиринска - На комисията предложихте два месеца, а сега в точка трета от решението, което ще вземете, давате до последното заседание на октомври.
Александър Цветков - Да. Добре. 
Радослав Найденов - Ако може да кажа протоколите, с които земята е дадена за 2007-2008 година. Те са старите идентификатори, старите номера. Отделно има разделени имоти, има нови идентификатори. Докъде сме зависими от Областна служба „Земеделие“, за да могат да се коригират нещата. Не е малко работа. Да ви кажа честно, че и октомври не е съвсем реалистичният срок. Ще се опитаме и не е толкова лесно да се индивидуализират преди изобщо да стигнем дотам да се продават.
Ангелина Емилова - Добре. Аз ако може и аз да кажа нещо, ако смятате и да каже администрацията, че този срок е крайно недостатъчен. Дайте, в процес сме, не сме гласували докладната, дайте друго предложение или изкажете друго мнение, нали? В смисъл вие сте хората, които знаете колко време ще ви трябва. 

Димитранка Каменова - Ама те могат да наемат хора, които разбират от картография на граждански договори, да им се заплатят и октомври месец да бъдат готови. И това е било практика и в годините. 

Ангелина Емилова - Дори и така да е, нали, в смисъл чакам, нали, поне аз така разбирам, че ако има някакво предложения и някакво притеснение по докладната, ако може нали да бъде изразено сега, защото гласувайки я и минавайки в хипотеза октомври месец, после вече ще е късно. Заповядайте, господин Найденов.
Радослав Найденов - Така. Аз казах първо, че ще се опитаме до октомври да сме готови, нали, със срока, ако се случи нещо. Все пак ние сме хипотеза още без бюджет, пак да кажа, ще се опитаме до октомври да имаме възможност да представим на вашето внимание. 
Ангелина Емилова - Добре, благодаря ви, колеги. Ако няма други въпроси, да преминем в режим на гласуване.

От присъстващите общински съветници гласуваха направеното предложение от Постоянната комисия по икономика, приватизация и инвестиционна политика, екология, селско и горско стопанство, Постоянната комисия по бюджет, финанси и следприватизационен контрол
и Постоянната комисия по местно самоуправление, граждански права, вероизповедания, европейска, етническа, демографска интеграция, молби и жалби на граждани по докладната записка.
За – 11 /А. Емилова, Б. Борисов, д-р Г. Зарков, Г. Генов, инж. Д. Доцов, Д. Каменова, Д. Еленков, Д. Йоцов, З. Иванова, М. Панталеев, П. Илиев/

Против – 2 / И. Кирилов, Е. Маркова/

Въздържали се – 2 /д-р И. Иванов, А. Цветков/

Общински съвет – Берковица прие

Р Е Ш Е Н И Е № 835
На основание чл. 21, ал. 2 в изпълнение на правомощията по чл. 21, ал. 1, т. 8 от Закона за местното самоуправление и местната администрация, чл. 8, ал. 4, ал. 8 и ал. 9 и чл. 35, ал. 1 от Закона за общинска собственост във връзка с § 14 от Преходните и заключителни разпоредби към Закона за изменение и допълнение на Закона за опазване на земеделските земи и § 12 от Заключителните разпоредби на Закона за изменение и допълнение на Закона за подпомагане на земеделските производители Общински съвет – Берковица:

1. Дава предварително съгласие за провеждане на процедура за продажба на поземлен имот с идентификатор 87237.42.5, находящ се в общ. Берковица, с. Ягодово, м. Чаушовица, вид собственост – стопанисвано от общината /земя по чл. 19 от ЗСПЗЗ/, вид територия – земеделска, категория 4, начин на трайно ползване – ливада, площ 5388 кв. м, стар номер 042005 чрез публичен търг с явно наддаване.

2. Възлага на кмета на община Берковица да извърши всички правни и фактически действия по процедиране на продажбата на имота по т. 1, като за целта със съдействието на Общинска администрация – Берковица подготви нормативноизискуемите документи, в т.ч. актуване на имота, и представи докладна записка в Общински съвет – Берковица, в която да бъде предвидено включване на имота в Стратегията за управление на общинската собственост и годишната програма за управление и разпореждане с имотите на община Берковица в срок до редовното заседание на общинския съвет през м. октомври 2026 г.
3. Възлага на кмета на община Берковица да сведе до знанието на Общински съвет – Берковица всички искания на заинтересовани лица за закупуване на имоти по чл. 19 от ЗСПЗЗ, постъпили след отпадане на ограничението за разпореждане със земите по чл. 19 от ЗСПЗЗ, предвидено в § 14 от ПРЗ към ЗИДЗОЗЗ и § 12 от ЗР на ЗИДЗПЗП, да представи становище относно актуалното състояние на остатъчния поземлен фонд по чл. 19 от ЗСПЗЗ, да изготви предварителен анализ съобразно указанията на НСОРБ  и предложение за включване на имотите в Стратегията за управление на общинската собственост и годишната програма за управление и разпореждане с имотите на община Берковица в срок до редовното заседание на общинския съвет през м. октомври 2026 г.
ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Предоставяне за безвъзмездно управление и ползване на лек автомобил „Лада Гранта“ на „Водоснабдяване и канализация – Берковица“ ЕООД, гр. Берковица.

Д-р Иван Иванов попита дали „ВиК – Берковица“ ЕООД иска този автомобил. В отговор г-жа Петя Петкова обясни, че има заявена потребност от управителят на дружеството.
От присъстващите общински съветници гласуваха направеното предложение от Общинска администрация по докладната записка.

За – 15 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Каменова, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/


Против - няма


Въздържали се – няма

Общински съвет – Берковица прие

Р Е Ш Е Н И Е № 836
1. На основание чл. 21, ал. 1, т. 8 и ал. 2 от Закона за местното самоуправление и местната администрация (ЗМСМА), чл. 39, ал. 2 и ал. 4 от Закона за общинската собственост (ЗОС), чл. 34 от Наредбата за реда за придобиване, управление и разпореждане с общинско имущество (НРПУРОИ), Общински съвет – Берковица предоставя за безвъзмездно управление и ползване движима вещ - лек автомобил, марка „Лада Гранта“, цвят: жълт металик, идентификационен номер на превозното средство: XTA219150JY263692, рег. № М7254СЕ, на „Водоснабдяване и канализация – Берковица“ ЕООД с ЕИК 111037645, със седалище и адрес на управление: град Берковица, ул. „Антон Страшимиров“ № 2.

2. Лекият автомобил се предоставя за безвъзмездно ползване за срок от 10 години.

3. Общински съвет – Берковица възлага на Кмета на община Берковица да издаде заповед и сключи договор за безвъзмездно ползване по реда на чл. 39, ал. 6 от ЗОС на движимата вещ по т.1. 
ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Съгласуване на започване на процедура за възлагане на превози по маршрутни разписания от общинската транспортна схема на община Берковица
Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 15 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Каменова, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против - няма


Въздържали се – няма

Общински съвет – Берковица прие

Р Е Ш Е Н И Е № 837
1. На основание чл. 21, ал. 1, т. 25 и ал. 2 от ЗМСМА и чл. 19, ал. 6 и във връзка с чл. 17, ал. 5 от Закона за автомобилните превози, Общински съвет - Берковица съгласува започването на процедура за възлагане на превози по маршрутни разписания от утвърдената транспортна схема на община Берковица,  както следва:

1. Маршрутно разписание на автобусна линия Берковица-Черешовица с час на тръгване 7.00 часа, изпълнява се целогодишно, всеки ден;
2. Маршрутно разписание на автобусна линия Берковица-Черешовица с час на тръгване 12.30 часа, изпълнява се целогодишно, всеки ден;
3. Маршрутно разписание на автобусна линия Берковица-Черешовица с час на тръгване 17.00 часа, изпълнява се целогодишно, всеки ден;
4. Маршрутно разписание на автобусна I-ва градска линия с час на тръгване 6.15 часа, изпълнява се от понеделник до петък;

5. Маршрутно разписание на автобусна II-ра градска линия с час на тръгване 07.05 и 07.43  часа, изпълнява се от понеделник до петък;

6. Маршрутно разписание на автобусна III-та градска линия с час на тръгване 12.05 и 12.43  часа, изпълнява се от понеделник до петък;

7. Маршрутно разписание на автобусна IV-та градска линия с час на тръгване 17.00 и 17.37  часа, изпълнява се от понеделник до петък;

8. Маршрутно разписание на автобусна V-та градска линия с час на тръгване 18.00 и 18.38 часа, изпълнява се от понеделник до петък;

9. Маршрутно разписание на автобусна VI-та градска линия с час на тръгване 06.00  и 17.30 часа, изпълнява се от понеделник до петък;

10. Маршрутно разписание на автобусна VII-ма градска линия с час на тръгване 06.00 и 07.10 часа, изпълнява се от понеделник до петък;

11. Маршрутно разписание на автобусна VIII-ма градска линия с час на тръгване 05.45 и 07.20 часа, изпълнява се от понеделник до петък;

12. Маршрутно разписание на автобусна IX-та градска линия с час на тръгване 12.20  и 13.48 часа, изпълнява се от понеделник до петък;

13. Маршрутно разписание на автобусна X-та градска линия с час на тръгване 17.00  и 18.33 часа, изпълнява се от понеделник до петък;

14. Маршрутно разписание на автобусна XI-та градска линия с час на тръгване 7.04   и 07.37 часа, изпълнява се в събота;

15. Маршрутно разписание на автобусна XII-та градска линия с час на тръгване 12.05 и 12.43  часа, изпълнява се в събота;

16. Маршрутно разписание на автобусна XIII-та градска линия с час на тръгване 17.00 и 18.33  часа, изпълнява се в събота;

17. Маршрутно разписание на автобусна линия Берковица – Бързия с час на тръгване 06.40 часа изпълнява се целогодишно, всеки ден;

18. Маршрутно разписание на автобусна линия Берковица – Бързия с час на тръгване 07.15 часа  изпълнява се целогодишно, всеки ден;

19. Маршрутно разписание на автобусна линия Берковица – Бързия с час на тръгване 12.15 часа  изпълнява се целогодишно, всеки ден;

20. Маршрутно разписание на автобусна линия Берковица – Бързия с час на тръгване 17.10 часа  изпълнява се целогодишно, всеки ден;

21. Маршрутно разписание на автобусна линия Берковица – Бързия с час на тръгване 18.00 часа  изпълнява се целогодишно, всеки ден;

22. Маршрутно разписание на автобусна линия Берковица – Бокиловци с час на тръгване 06.20 и 17.30 часа  изпълнява се целогодишно, в делнични дни;

23. Маршрутно разписание на автобусна линия Берковица – Бокиловци с час на тръгване 07.00 и 17.30 часа  изпълнява се целогодишно, събота и неделя;

24. Маршрутно разписание на автобусна линия Берковица – Костенци с час на тръгване 06.10 изпълнява се целогодишно, в делнични дни.

25. Маршрутно разписание на автобусна линия Берковица-Пърличево с час на тръгване 06.40  часа, изпълнява се целогодишно, в делнични дни;
26. Маршрутно разписание на автобусна линия Берковица-Пърличево с час на тръгване 07.40  часа, изпълнява се целогодишно, в събота и неделя;
27. Маршрутно разписание на автобусна линия Берковица-Пърличево с час на тръгване от с. Пърличево: 16.30  часа, изпълнява се целогодишно, в делнични дни;
28. Маршрутно разписание на автобусна линия Берковица-Пърличево с час на тръгване от с. Пърличево: 17.30  часа, изпълнява се целогодишно, в събота и неделя;
29. Маршрутно разписание за специализиран превоз на ученици, изпълнява се всеки учебен ден, с час на тръгване 7,40 часа, маршрут: автоспирка кв. „Раковица” – автоспирка „Битов комбинат“ гр. Берковица

30. Маршрутно разписание за специализиран превоз на ученици, изпълнява се всеки учебен ден, с час на тръгване 7,30 часа, маршрут: кв. „Беговица” – ж-к „Заряница”- III ОУ гр. Берковица - II ОУ гр. Берковица-ж-к „Изгрев” – I ОУ гр. Берковица 

31. Маршрутно разписание за специализиран превоз на деца, изпълнява се всеки учебен ден, с час на тръгване 8,00 часа и 16.30 часа, Местостоянка

32. Маршрутно разписание за специализиран превоз на ученици, изпълнява се всеки учебен ден, с час на тръгване 7,20 часа и 16.15 часа, Местостоянка

33.  Маршрутно разписание за специализиран превоз на деца и ученици, изпълнява се всеки учебен ден, с час на тръгване 7,55 часа и 16.30 часа, Местостоянка

34. Маршрутно разписание за специализиран превоз на ученици, изпълнява се всеки учебен ден, с час на тръгване 7,20 часа и 15.40 часа, Местостоянка.
35. Маршрутно разписание за специализиран превоз на ученици, изпълнява се всеки учебен ден, с час на тръгване 6,00 часа и 14,40 часа, Гимназия «Д-р Иван Панов» и/или

36. Маршрутно разписание за специализиран превоз на ученици, изпълнява се всеки учебен ден, с час на тръгване 6,15 часа и 14,40 часа, Гимназия «Д-р Иван Панов»

37. Маршрутно разписание за специализиран превоз на ученици, изпълнява се всеки учебен ден, с час на тръгване 6,25 часа с маршрут: Берковица-с. Гаганица-                          с. Котеновци-с. Бокиловци–гр. Берковица и 14,40 часа с маршрут: Берковица-с. Бокиловци – с. Гаганица- с. Котеновци – гр. Берковица и/или 

38. Маршрутно разписание за специализиран превоз на ученици, изпълнява се всеки учебен ден, с час на тръгване 6,50 часа с маршрут: гр. Берковица-с. Бистрилица-гр. Берковица и  14,40 часа с маршрут: гр. Берковица-с. Бистрилица-гр. Берковица.  
ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Отдаване под наем на сграда с идентификатор 03928.507.464.2 по кадастралната карта  кадастралните регистри на гр. Берковица, общ. Берковица, ул. „Ашиклар“ № 18.

Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 12 /А. Емилова, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Каменова, Д. Йоцов, З. Иванова, д-р И. Иванов, М. Панталеев, П. Илиев/

Против – 1 /И. Кирилов/

Въздържали се – 1 /Е. Маркова/

Отсъства от залата – 1 /А. Цветков/
Общински съвет – Берковица прие

Р Е Ш Е Н И Е № 838
1. На основание чл. 14, ал. 6 във връзка с ал. 1 от Закона за общинска собственост и  чл. 6, ал. 1, т. 1 от Наредбата за реда за придобиване, управление и разпореждане с общинско имущество, Общински съвет – Берковица дава съгласие за отдаване под наем без търг или конкурс на сграда с идентификатор 03928.507.464.2 по кадастралната карта и кадастралните регистри, одобрени със Заповед РД-300-5-93/24.10.2003 г. на ИЗПЪЛНИТЕЛНИЯ ДИРЕКТОР НА АГКК; Последно изменение на кадастралната карта и кадастралните регистри, засягащо сградата: няма извършено изменение на КККР със заповед; Адрес на сградата: гр. Берковица, ул. „Ашиклар“ № 18; Сградата е разположена в поземлен имот с идентификатор: 03928.507.464; Застроена площ: 189 кв. м.; Брой етажи: 2; Брой самостоятелни обекти в сградата: 0; Предназначение: Спортна сграда, база; Предишен идентификатор: 03928.507.344.2, съгласно акт за частна общинска собственост № 1215/30.03.2018 г. на Сдружение „Спортен боен клуб Върколак“, ЕИК 176926749 с адрес: гр. Берковица, ул. „Минзухар“ № 4,– юридическо лице с нестопанска цел, осъществяващ дейност в обществена полза, представлявано от Георги Етиенов Петров – председател на управителния съвет, за срок от 10-десет години
2. Определя месечна наемна цена 41.88 евро (четиридесет и едно евро и осемдесет и осем евро цента) без ДДС. Сделката подлежи на облагане с ДДС.
3. Възлага на Кмета на Община Берковица да сключи договори за наем.

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Продажба на ПИ с идентификатор 03928.49.53 находящ се в гр. Берковица, местност „Извора“.

Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 14 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против – няма

Въздържали се – 1 /Д. Каменова/

Общински съвет – Берковица прие

Р Е Ш Е Н И Е № 839
1.  Общински съвет - Берковица, на основание чл. 21, ал. 1, т. 12 от Закона за местното самоуправление и местната администрация (ЗМСМА) и чл. 8, ал. 9, т. 2 от Закона за общинската собственост (ЗОС), допълва Годишната програма за управление и разпореждане с имотите общинска собственост в част II. Описание на имотите, които общината има намерение да предложи за продажба, т. 59 със следния имот: Поземлен имот с идентификатор 03928.49.53 по кадастралната карта и кадастралните регистри на град Берковица, област Монтана, одобрени със Заповед РД-18-84/09.09.2008 г. на Изпълнителен Директор на АГКК, Последно изменение на кадастралната карта и кадастралните регистри, засягащо поземления имот: няма извършено изменение на КККР със заповед, Адрес на поземления имот: гр. Берковица, местност “ИЗВОРА“, площ: 381 кв.м., Трайно предназначение на територията: Земеделска, Начин на трайно ползване: За производството на строителни материали, конструкции и изделия , Категория на земята: 8, Предишен идентификатор: няма, Номер по предходен план: 482, Съседи: 03928.514.181, 03928.515.180, 03928.49.54, 03928.49.24.

2. На основание чл. 20, ал. 2 от Наредбата за реда за придобиване, управление и разпореждане с общинско имущество (НРПУРОИ), Общински съвет – Берковица приема изготвената пазарна оценка на Поземлен имот с идентификатор 03928.49.53 по кадастралната карта и кадастралните регистри на град Берковица, област Монтана, одобрени със Заповед РД-18-84/09.09.2008 г. на Изпълнителен Директор на АГКК, Последно изменение на кадастралната карта и кадастралните регистри, засягащо поземления имот: няма извършено изменение на КККР със заповед, Адрес на поземления имот: гр. Берковица, местност “ИЗВОРА“, площ: 381 кв.м., Трайно предназначение на територията: Земеделска, Начин на трайно ползване: За производството на строителни материали, конструкции и изделия , Категория на земята: 8, Предишен идентификатор: няма, Номер по предходен план: 482, Съседи: 03928.514.181, 03928.515.180, 03928.49.54, 03928.49.24, с начална тръжна цена в размер на 1220,00 евро (хиляда двеста и двадесет евро).

3. На основание чл. 21, ал. 1, т. 8 и чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1 от Закона за общинската собственост (ЗОС) във връзка с чл. 20, ал.1 от Наредбата за реда за придобиване, управление и разпореждане с общинско имущество (НРПУРОИ), Общински съвет – Берковица дава съгласие за провеждане на публичен търг с явно наддаване за продажба на Поземлен имот с идентификатор 03928.49.53 по кадастралната карта и кадастралните регистри на град Берковица, област Монтана, одобрени със Заповед РД-18-84/09.09.2008 г. на Изпълнителен Директор на АГКК, Последно изменение на кадастралната карта и кадастралните регистри, засягащо поземления имот: няма извършено изменение на КККР със заповед, Адрес на поземления имот: гр. Берковица, местност “ИЗВОРА“, площ: 381 кв.м., Трайно предназначение на територията: Земеделска, Начин на трайно ползване: За производството на строителни материали, конструкции и изделия , Категория на земята: 8, Предишен идентификатор: няма, Номер по предходен план: 482, Съседи: 03928.514.181, 03928.515.180, 03928.49.54, 03928.49.24, с начална тръжна цена в размер на 1220,00 евро (хиляда двеста и двадесет евро). Сделката не подлежи на облагане с ДДС. 

4. Възлага на кмета на община Берковица да организира провеждането на търга и сключи договора за продажба.

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Провеждане на процедура чрез публичен търг с явно наддаване за отдаване под наем на 12 кв. м. от сградата на кметство с. Мездрея, общ. Берковица, обл. Монтана.

Изказвания не се направиха.
От присъстващите общински съветници гласуваха направеното предложение от Общинска администрация по докладната записка.

За – 14 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против – няма

Въздържали се – 1 /Д. Каменова/

Общински съвет – Берковица прие

Р Е Ш Е Н И Е № 840
I. На основание чл. 21, ал. 1, т. 8 и ал. 2 от ЗМСМА, чл. 8, ал. 1 и ал. 2 във връзка с чл. 14, ал. 2, ал. 7 и ал. 8 от Закона за общинска собственост, чл. 5, ал. 4 във връзка с чл. 7, ал. 1, ал. 2 и чл. 45, т. 1 от Наредбата за реда за придобиване, управление и разпореждане с общинско имущество, Общински съвет – Берковица:
1. Дава съгласие за провеждане на процедура, чрез публичен търг с явно наддаване за отдаване под наем на помещение с площ от 12 кв. м. (за хранителен магазин) в сградата на кметство с. Мездрея – публична общинска собственост, а именно: сграда с площ от 192 кв. м. попадаща в УПИ IV,V и VI в кв. 24, като общата площ е 550 кв. м. по регулационни план на с. Мездрея, общ. Берковица, обл. Монтана; Улична и дворищна регулация утвърдени със Заповед № 3186/06.09.1933г., съгласно Акт за публична общинска собственост № 29/11.09.2006 г., за срок от 10 години. 

2. Приема първоначална месечна наемна цена в размер на 10.68 евро (десет евро и шестдесет и осем евро цента) без ДДС. Сделката подлежи на облагане с ДДС.

3. Възлага на Кмета на община Берковица да проведе процедурата и сключи договор за наем.

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Отдаване под наем на 1 кв. м. покривна и 11 кв. м. подпокривна площ на кота +13.30 м. от сградата на Народно читалище „Иван Вазов – 1911 г.“ с. Бързия, общ. Берковица, обл. Монтана.
Думата взе г-н Иван Кирилов, който отбеляза, че в трите докладни цените в селата са по-високи от цените в града.
От присъстващите общински съветници гласуваха направеното предложение от Общинска администрация по докладната записка.

За – 13 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против – няма

Въздържали се – 2 /Д. Каменова, Д. Еленков/

Общински съвет – Берковица прие

Р Е Ш Е Н И Е № 841
I. На основание чл. 21, ал. 1, т. 8, и ал. 2, от Закона за местното самоуправление и местната администрация, чл. 14, ал. 1 и ал. 6 от Закона за общинската собственост, чл. 19, ал. 1 във връзка с чл. 30, ал. 1, т.1 и ал. 5 от Закона за електронните съобщителни мрежи и физическа инфраструктура, Общински съвет – Берковица дава съгласие:
1. За отдаване под наем без търг или конкурс на недвижим имот – частна общинска собственост, представляващ: 12 кв. м. от покривна и подпокривна площ на сградата на Народно читалище „Иван Вазов – 1911 г.“ с. Бързия, а именно: Сграда с идентификатор 07510.302.500.1 по кадастралната карта и кадастралните регистри на с. Бързия, общ. Берковица, обл. Монтана, одобрени със Заповед № РД-18-584/28.02.2018 г. на ИЗПЪЛНИТЕЛЕН ДИРЕКТОР НА АГКК; Последно изменение на кадастралната карта и кадастралните регистри, засягащо сградата: няма извършено изменение на КККР със заповед; Сградата е разположена в поземлен имот с идентификатор: 07510.302.500; Застроена площ: 927 кв. м.; Брой етажи: 1; Брой самостоятелни обекти: 0; Предназначение: Сграда за култура и изкуство; Предишен идентификатор: няма; Адрес: с. Бързия, ул. „Тодорини кукли“ № 4, съгласно Акт за частна общинска собственост № 1906/12.06.2026 г., за разполагане на стандартна базова станция, за предоставяне на електронно съобщителни услуги и подобряване покритието в района на с. Бързия, общ. Берковица, на „Виваком България“ ЕАД.
2. Срок за отдаване под наем на частите от недвижимия имот – 10 (десет) календарни години считано от датата на сключване на договор за наем.
3. Не приема определената съгласно „Тарифа за базисните наемни цени за отдаване под наем на общински недвижими имоти“ по Приложение № 1 от Наредбата за реда за придобиване, управление и разпореждане с общинско имущество, месечната базисна наемна цена в размер на 7,92 евро (седем евро и деветдесет и два евроцента) без ДДС, а приема месечна наемна цена, предложена от „Виваком България“ ЕАД, в размер на 100.00 евро (сто евро) без ДДС. Сделката подлежи на облагане с ДДС.
4. На основание чл. 30, ал. 1, т. 1 и ал. 5 от Закона за електронните съобщителни мрежи и физическата инфраструктура (ЗЕСМФИ), упълномощава Кмета на Община Берковица да сключи договор за отдаване под наем на частта от имота – частна общинска собственост, подробно описана в настоящето решение с „Виваком България“ ЕАД, ЕИК 831642181 със седалище и адрес на управление: гр. София, бул. „Цариградско шосе“ № 115 И.
ДОКЛАДНА ЗАПИСКА

От АНГЕЛИНА ЕМИЛОВА,

             Председател на Общински съвет - Берковица

ОТНОСНО: Откриване на процедура за провеждане на конкурс за избор на управител на еднолично дружество с ограничена отговорност „Водоснабдяване и канализация – Берковица”, гр. Берковица.

Думата взе г-н Иван Кирилов, който попита за определяне на състава на комисията водени ли са консултации с водачите на политическите групи. В отоговор г-жа Емилова заяви, че не са водени консултации.
От присъстващите общински съветници гласуваха направеното предложение от Общинска администрация по докладната записка.

За – 14 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, Д. Каменова, Д. Еленков, инж. Д. Доцов, Д. Йоцов, Е. Маркова, З. Иванова, М. Панталеев, П. Илиев/

Против – няма

Въздържали се – 1 /д-р И. Иванов/

Общински съвет – Берковица прие

Р Е Ш Е Н И Е № 842
Общински съвет - Берковица, на основание чл.21, ал.2, във вр. с чл.21, ал.1, т.9 от ЗМСМА, чл. 137, ал.1, т.5 и чл.147 от Търговския закон, чл.21, ал.1 и ал.2 от Закона за публичните предприятия, чл.69, ал.2 от Правилника за прилагане на Закона за публичните предприятия, чл. 198о от Закона за водите

Р Е Ш И:


I. Общински съвет – Берковица открива процедура за провеждане на конкурс за избор на управител на „ВиК - Берковица“ ЕООД, която ще се проведе при следните етапи:


1.Проверка на съответствието на представените документи с предварително обявените изисквания, като до втория етап на конкурса ще бъдат допуснати само тези кандидати, които отговарят на поставените изисквания.


2.Представяне от кандидатите на програма за развитието и дейността на дружеството за тригодишен период.


3.Събеседване с кандидатите.


До събеседване се допускат кандидати, получили средноаритметична оценка на разработката т.2, не по-малко от 4,50.

II. Определя изисквания, на които следва да отговарят кандидатите за допускане до участие в конкурса:


1.да са български граждани или граждани на друга държава членка на ЕС, на друга държава страна по споразумението за ЕИП или на Конфедерация Швейцария;


2.да притежават висше  инженерно, икономическо или юридическо с образователно-квалификационна степен „магистър“. 


3.да имат най-малко пет години професионален опит на ръководна позиция в предприятие с основен предмет на дейност комунални услуги или най малко 5 години професионален опит във ВиК оператор, от които  2 години на ръководна позиция.


4.да не са осъждани на лишаване от свобода за умишлени престъпления от общ характер, освен ако са реабилитирани;


5.да не са поставени под запрещение;


6.да не са лишавани по съответен ред от правото да заемат длъжността Управител на публично предприятие;


7.да не са обявени в несъстоятелност като еднолични търговци или неограничено отговорни съдружници в търговско дружество, обявено в несъстоятелност, при което да са останали неудовлетворени кредитори;


8.да не са били членове на управителен или контролен орган на дружество, съответно кооперация, прекратени поради несъстоятелност през последните две години, от което да са останали неудовлетворени кредитори;


9.да не заемат висша публична длъжност по чл. 5, ал. 1, т. 1 – 35, 38 и 39 от Закона за противодействие на корупцията сред лица, заемащи публични длъжности;


10.да не извършват търговски сделки от свое или чуждо име;


11.да не са съдружници в събирателни, командитни и дружества с ограничена отговорност, извършващи дейност сходна с тази на дружеството;


12.да не са управители или членове на изпълнителни и контролни органи на друго публично предприятие, извършващо дейност сходна с тази на дружеството


13. Изискванията по т.10 и 11 се прилагат когато се извършва дейност, сходна с предмета на дейност на дружеството

III. Необходими документи за участие в конкурса.

1.Заявление за участие в конкурса /приложение № 1/, към което се прилагат два отделни плика, както следва:


2. Плик № 1 съдържащ необходимите документи, удостоверяващи съответствието на кандидатите с изискванията за участие: Автобиография- европейски формат; Свидетелство за съдимост; Диплома за завършено висше образование; Трудова и/или осигурителна книжка – копие; свидетелство за работа, удостоверяващо възможността за заемане на длъжността и свидетелство от психодиспансер, че лицето не се води на отчет; Декларация относно липсата или наличието на обстоятелствата по чл. 20, ал. 1, т. 3-8 и т. 13 от ЗПП /приложение № 3/; Копия от други документи, удостоверяващи изпълнението на изискванията за заемане на длъжността. Всички копия на документи да бъдат собственоръчно заверени вярно с оригинала.


3. Плик № 2 съдържащ Програма за развитието и дейността на Дружеството за тригодишен период. Програмата следва да включва най-малко следното съдържание:

-Анализ и оценка на състоянието и дейността на дружеството

-Тенденции и възможности за развитие на Дружеството

-Определяне на целите, приоритетите, очакваните резултати в управлението, финансирането, структурата и организацията на дейност на Дружеството

-Приложимост и етапи за реализиране на програмата.


Плик №1 и №2 се поставят в един общ запечатан плик.


Документите да бъдат представени заверени с подписа на кандидата. Документите за участие в конкурса се приемат в сградата на община Берковица, площад „Й. Радичков“ № 4 , ЦУИГ - партер, в срок до 30 дни от публикуване на решението в официалният сайт на Община Берковица, както и в един централен и/или един местен вестник. Подаването на заявлението и приложенията към него се извършва лично от всеки кандидат или чрез негов пълномощник. Подаването на документите се завежда в специален регистър по реда на постъпването им, за което се издава удостоверение /приложение № 2/. При явяване пред комисията всеки кандидат представя освен документ за самоличност и издаденото му удостоверение. Заявленията, които са подадени след изтичане на срока, посочен в настоящото решение не се приемат. 


„ВиК-Берковица“ ЕООД предоставя на кандидатите за участие в конкурса документи относно структурата, бюджета, числеността и щатното разписание на персонала в еднодневен срок от отправеното писмено искане, придружено с декларация /приложение № 9/ от кандидата, че информацията му е нужна за целите на обявения с настоящето решение конкурс, както и с текст, че получените данни няма да бъдат използвани за други цели. Искането и приложенията към него, както и получаването на документите ще се извършва в сградата на община Берковица, площад „Й. Радичков“ № 4 , ЦУИГ –партер. 


4. Критерии за оценка на разработката 

- съответствие на проекта с нормативната уредба;

- съответствие на формулираните цели и задачи за работата на Дружеството и съответствие   с предмета на дейност;

-съответствие на разработения проект с обективното състояние на Дружеството;

IV. Критерии за оценка на събеседването,:

-обосновано представяне на приоритетите и задачите на Дружеството;

-степен на познаване на нормативната уредба;

-способност да се планират и взимат управленски решения;

-административни умения, професионални и делови качества;

-комуникативни способности и организационни способности;

-способност за обективни преценки и представяне на адекватно разрешение на конкретен проблем.

V. Теми предмет на събеседването:


1.Методи за подобряване на финансовото състояние на Дружеството


2.Нормативна уредба в областта на предмета на дейност на Дружеството.

VI. Конкурсът ще се проведе на вторият  работен ден след изтичане на срока за подаване на документи от 10:00 часа в сградата на Община Берковица, пл. Й. Радичков № 4 , заседателна зала - втори етаж. 

VII. Определя комисия за провеждане на конкурса в състав:

Председател: Димитранка Каменова – Общински съветник

Секретар: Петя Петкова  – Секретар на Община Берковица

Членове:

1. Илияна Пиринска – Директор дирекция „ФСДМДТОС“

2. Добромир Йоцов – Общински съветник

3.  Цветостин Цветков – Общински съветник

Резервни  членове: 

1.Милован Панталеев - Общински съветник

2. Ирена Атанасова – Главен експерт „Управление на човешки ресурси“
VIII. Утвърждава проект на договора за възлагане на управлението на дружеството /приложение № 5/, както и приложенията към Докладната записка.


IX. Приема правила за провеждане на конкурса и работа на комисията. 


Заседанията на комисията са редовни, ако присъства председателят и една втора от състава ѝ. Решенията на комисията се вземат с мнозинство от броя на присъстващите членове. За заседанията на комисията се води протокол, в който се съдържат взетите решения и който се подписва от всички присъстващи на заседанието членове. 


Преди започване на работа членовете на комисията подписват декларация за предотвратяване на конфликт на интереси и защита на данните на физическите лица – кандидати, ако член на комисията установи, че изискванията на декларацията не могат да бъдат изпълнени по отношение на някой от кандидатите, той посочва това в декларацията си, изключва се от процедурата и се замества от резервния член.


Комисията провежда конкурса на три етапа:


ПЪРВИ ЕТАП – проверка на съответствието на представените документи с предварително обявените изисквания.


В обявените ден и час за проверка на съответствието на представените документи, членовете на комисията следва да се съберат на заседание за разглеждане на представените документи. Комисията разглежда представените документи за съответствие с изискванията, като проверява за наличието на всички изискуеми документи. Комисията не допуска до участие в конкурса кандидати, които не отговарят на поставените изисквания или не са представили някой от изискуемите документи.


ВТОРИ ЕТАП – представяне от кандидатите на Програма за развитието и дейността на дружеството за тригодишен период.


Кандидатите, по реда на подаване на заявленията, излагат подробно пред комисията представените от тях програми, включително като отговарят на въпроси на членовете на 
Комисията по тяхното съдържание.


Комисията оценява представените от участниците програми по утвърдените критерии за оценка


Не се допускат до събеседване кандидати, които получат средноаритметична оценка, на представената от тях програма, по-малко от 4,50.


ТРЕТИ ЕТАП – събеседване.


Комисията провежда събеседване с всеки от допуснатите до този етап кандидати по отделно, по реда на постъпване на заявленията, с цел установяване на компетенциите и качествата им по утвърдените критерии за оценка. Всеки членовете на комисията попълва формуляр /приложение № 6/ за оценка на разработката на програмата за развитието и дейността на дружеството за тригодишен период.


Всеки член на комисията самостоятелно оценява всеки от кандидатите по утвърдените критерии по шестобалната система, като най-високата оценка е 6 при точност на оценката 0,25. Оценките на комисията се формират като средноаритметично от оценките, поставени от всеки член на комисията. Всеки от членовете на комисията попълва формуляр /приложение № 7/ за оценка на проведеното събеседване с кандидатите за длъжност управител на „ВиК - БЕРКОВИЦА“ ЕООД, за всеки един от кандидатите.


Окончателната оценка на всеки кандидат се формира като сбор от оценката на представената програма и оценката от проведеното събеседване. Окончателното класиране се оформя във формуляр /приложение № 8/.


До класиране се допускат кандидатите, получили средноаритметична оценка от оценката на представената програма и оценката от проведеното събеседване, не по-ниска от 4,50.


Комисията класира участниците в низходящ ред като на първо място се класира кандидатът, получил най-висок брой точки.


В тридневен срок от провеждането на конкурса, комисията изготвя протокол, с който предлага на Общинския съвет за одобрение кандидата, класиран на първо място, и класирането по ред на следващите участници.


При одобряване на кандидата класиран на първо място за управител преди подписване на договора, същият представя Декларация, че не са налице пречки по чл. 20, ал. 1, т. 9 - т. 12 и по чл. 20, ал. 3 от Закона за публичните предприятия /приложение № 4/. 


В петдневен срок от утвърждаване на класирането, комисията обявява класирането на определеното за това място и уведомява участниците за това.

X.  Делегира на Кмета на Община Берковица  и отдел „Човешки ресурси“ да извърши необходимите действия за провеждане на конкурса.

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Ученическа автобусна линия от кв. „Беговица” – ж-к „Заряница”- III ОУ гр. Берковица - II ОУ гр. Берковица - ж-к „Изгрев” – I ОУ гр. Берковица.
Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 15 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, Д. Каменова, Д. Еленков, инж. Д. Доцов, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против – няма

Въздържали се – няма

Общински съвет – Берковица прие

Р Е Ш Е Н И Е № 843
1. Общински съвет – Берковица дава съгласие от месец септември 2026 г. до края на учебната 2026/2027 година да се открие ученическа автобусна линия кв. „Беговица” – ж-к „Заряница”- III ОУ гр. Берковица - II ОУ гр. Берковица-ж-к „Изгрев” – I ОУ гр. Берковица, с час на тръгване – 7,30 ч. от кв. Беговица.
2. На основание чл. 21, ал. 1, т. 6 и ал. 2, чл. 27, ал. 4 и ал. 5 от Закона за местното самоуправление и местната администрация дава съгласие средствата за издръжка на линията в размер до 6400 евро /шест хиляди и четиристотин евро/ без ДДС да са за сметка на бюджета на Община Берковица.

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Превоз на ученици от гимназиален етап от квартал „Раковица” до автоспирка „Битов комбинат“ в гр. Берковица.
Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 15 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, Д. Каменова, Д. Еленков, инж. Д. Доцов, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против – няма

Въздържали се – няма

Общински съвет – Берковица прие

Р Е Ш Е Н И Е № 844
1. Общински съвет – Берковица дава съгласие за времето от месец септември 2026 г. до края на учебната 2026/2027 година да се осигури безплатен транспорт на учениците от гимназиален етап от кв. „Раковица” до автоспирка „Битов комбинат“ в град Берковица с маршрут: автоспирка кв. „Раковица” – автоспирка „Битов комбинат“ гр. Берковица.
2. На основание чл. 21, ал. 1, т. 6 и ал. 2, чл. 27, ал. 4 и ал. 5 от Закона за местното самоуправление и местната администрация дава съгласие средствата за издръжка на линията в размер до 4600 евро /четири хиляди и шестстотин евро/ без ДДС да са за сметка на бюджета на Община Берковица.

ДОКЛАДНА ЗАПИСКА
От АНГЕЛИНА ЕМИЛОВА

Председател на Общински съвет – Берковица

ОТНОСНО: Оспорени от Кмета на Община Берковица Решение № 808 и Решение № 811, приети с Протокол № 42 от 29.05.2026г.  на Общинския съвет- Берковица.


Пристъпи се към разглеждане на допълнително внесената докладна записка с вх. № РД-92-00-1430(3) от г-жа Ангелина Емилова относно оспорени от Кмета на Община Берковица Решение № 808 и Решение № 811, приети с Протокол № 42 от 29.05.2026г.  на Общинския съвет- Берковица.
Иван Кирилов - Благодаря, г-жо Емилова. Колеги, още на сесията предишната, когато се прие това решение, се спомена, че не е от най-законосъобразните. Както и да е, но сега не виждам дали заедно с това, като отменим решенията, дали ще се отмени и това, че г-н Найденов е против децата. В един общински съветник така го коментира, че г-н Найденов е, след като жали решенията е против децата и против провеждането на тези конкурси. Аз лично ще гласувам да бъде отменено. Предполагам, че няма да автоматично да мине това, че съм против децата.
Радослав Найденов - Уважаема госпожо председател, уважаеми г-н Кирилов, другите дами и господа, общински съветници. Доста подробно се запознах с епитетите, с които писател на които на един съветник, така да го кажа, споделя, публикува и така нататък. Няма да ги…. няма да ги казвам, но ако обърнете внимание за тези двете събития, на самата сесия казах, че с ваше решение тези пари са гласувани, ще бъдат дадени и ви помолих да изтеглите докладната, вие не я изтеглихте. Към момента, нали, да ви кажа в момента какво се е случило. Още преди предишната сесия бяхме влезнали в комуникация със Стоян. Беше публикувана рекламата на събитието на сайта на общината и оформена от нас. До момента от двете събития са ни представени фактури за 516 евро и няколко евроцента, които са предоставени на тях и то по наша молба, свързах се със Стоянчо, защото си имаше. Така, че тези две събития са проведени и това, което е представен като фактури е заплатено от страна на общината. За киноложката изложба и детето риболовец може без дрога. Те са проведени събития и това, което е представено като фактура е заплатено. Благодаря.
Ангелина Емилова – Аз, ако мога и аз да задам един въпрос, ще ви дам на вас думата. Къде в културния календар, аз не можах да видя е киноложката изложба?
Радослав Найденов - Значи тя винаги си е вървяла заедно.
Зоя Иванова - Не е вярно. Това са различни събития. 
Радослав Найденов – На една реклама вървят.
Ангелина Емилова - Значи аз като вносител на тая докладна ние оттегляме…., имаме желанието да оттеглим, но нали мотива ви дадете пари на нещо, което е в културния календар и на нещо, което не е в момента си противоречи. Направих си труда да го погледна приложението за културния календар. Там няма киноложка изложба. Пак казвам, ние си оттегляме докладната, имаме съмишленици, но нали разберете, че когато се внася с някакви мотиви, такова връщане на решение, е хубаво то да, нали ние да има на какво да стъпим и в момента го правим само на добра воля. Благодаря и аз. Заповядайте, госпожо Иванова.
Зоя Иванова - Благодаря, госпожо председател. Аз искам да изкажа искреното си възмущение от кмета и от оспорените решения. Считам същите…. считам мотивите, които е изразил за неоснователни в по-голямата си част. Ще подкрепя докладната единствено и само, защото ако продължим в тази съдебна процедура, ще имаме разходи за адвокатски хонорари, разноски и така нататък. Не само на една, предполагам и на две съдебни инстанции. Въобще не е ясен какъв ще бъде изходът. Може би за едното решение да, но за другото съвсем не, тъй като ви подсказа и г-жа Емилова, че мотивите ви са абсолютно противоречиви. Аз не мога да разбера как общината…. Не, всъщност мога да разбера. Миналата година изгонихме мотористите от Берковица, пратихме ги в Бързия. А тази година не само, че сме ги изпратили в Бързия, ами не можем да ги подкрепим с едни 1000 евро, но сме готови да дадем минимум 1000 евро за адвокат за делото, с което нали ние отпускаме тези 1000 евро за Стоян и за двете събития, едно от които разбираме, че въобще не е включено в календара, стои по същия начин въпроса. Мислите ли, че малко хора вече не ви харесват, г-н Найденов, да си навлекохте гнева и на мотористите, и на децата риболовци, и на тези, които отглеждат кучета? Защо си го причиняват? Ние…. Аз бях си приготвила списък, съжалявам, че не го взех със себе си, от началото на годината и от началото на мандата сме взели „n“ на брой такива решения незаконосъобразни, с които сме подкрепили не едно и две събития, не едно и две лица, спортисти, други хора. Тук наистина може да не е било изпипано докрай. Тук според мен г-жа Иванова ще приеме критиката ми, тъй като аз, когато съм била юрист на общинския съвет, своевременно съм информирала за незаконосъобразно решение, нали? Тя сега в последствие ни казва, че решенията са незаконосъобразни. Трябваше тогава да ни го каже, да го коригираме. Идеята беше добра и ние затова сме я подкрепили. Може да не сме го изпипали, пак казвам, както трябва, но не е нормално да влизаме и да тръгваме на война за 1800 евро, при положение, че вие сте готови да дадете минимум 2000 евро за адвокати. Това ми е единственият мотив, с който ще подкрепя докладната и имам предложение решенията да са отделни, тъй като говорим за две отделни висящи съдебни производства. Аз имам резерви и към правните основания, предложени от колегата юрист. Според мен трябва да се посочат правни основания от АПК, тъй като, пак казвам, в процедура сме на съдебно производство. Ние на този етап трябва да си оттеглим акта. Не сме в процедура на върнато за преразглеждане решение, където спокойно може да си го отменим. Така че ви предлагам да вземем две отделни решения за отмяна на взетите решения на миналата сесия. Благодаря ви.
Радослав Найденов - Г-жо Иванова, никога на никой съветник се е отказал за дадена докладна да се изчисти, така че да бъде правно издържана. Никога. Никога. Това, дали се навлича на гнева или не, няколко пъти бях ви помолил да се консултирате с нас, защото ние сме в условията на удължителен бюджет, на 1/12 и ви помолих и никога не съм отказал на абсолютно никой тук на тази маса да коментираме докладите и начина, тъй като днес особено тия, които с финансова част. Благодаря.

Зоя Иванова - А това забравих да кажа само една вметка. След смяната на председателя на общинския съвет рязко получихме становище, за това как да разходваме публични средства, понеже сме в процедура на удължителен бюджет от г-жа Пиринска. Докато беше г-н Кирилов, нямаше никакъв проблем да си взимаме такива решения, да си разходваме средства. Пак не бях…. не бяхме в…. нямахме приет бюджет, нали сте съгласни, изведнъж се появи и като сте видели ние, аз пак казвам, аз искам ние да сме едно. Надявам се, че всички тук работим за гражданите на община Берковица и за местното население. Защо? Като виждате, че има нещо, което не е правилно, дайте почивка. Може да приемем докладната малко по-късно, една камара юристи сме тука. Кажете това не е така, онова не е така. Колегите от ГЕРБ са внесли в последния момент докладната. Между…. измежду тях няма юристи. Ние си имаме юрист, който обслужва общинския съвет. Явно нали много хора са пропуснали законосъобразно да  се подготвят и да ни консултират тогава, но ние сме дошли тук, за да решаваме проблеми, а не да сме в качеството си на юристи, инженери, техници и така нататък. Това е вашата роля на кмета, на общинската администрация, съответно на юриста, който ни подпомага и аз очаквам помощ и съдействие, очаквам наистина единомислие, а не за 1800 лв. да ни се смее цяла област и цяла България. Благодаря.

Радослав Найденов - На сесията ви помолих да оттеглите докладната за детето риболовец и киноложката изложба, защото те ще бъдат обслужени, вече са включени, ние ще съдействаме. Аз лично… записът е публичен. Благодаря.
Ангелина Емилова - И аз благодаря на всички. Заповядайте, г-жо Пиринска.
Илияна Пиринска - Съвсем умишлено становището ми беше входирано към вас в деня преди сесията и аз очаквах, че на сесията при взимане на решението ще го съгласуваме. 
Ангелина Емилова – Благодаря, други въпроси. Вие, г-жо Иванова, предлагате да вземе две отделни решения. Подлагам на гласуване първо предложението на г-жа Иванова. Как да го формулираме, че променяме и изменяме и ще вземе две различни решения.

Милован Панталеев – Да се запишат като две отделни решения в протокола. 

Ангелина Емилова - Добре. Гласуваме първо първото решение 808 по спомен. Първо предложението на г-жа Иванова и след това ….. Който е съгласен с предложението на г-жа Иванова да гласуваме двете решения по отделно да гласува са За.

От присъстващите общински съветници гласуваха направеното предложение от г-жа Зоя Иванова двете решения да се гласуват по отделно.
За – 10 /А. Емилова, Б. Борисов, д-р Г. Зарков, Г. Генов, Д. Каменова, Д. Еленков, инж. Д. Доцов, Д. Йоцов, З. Иванова, М. Панталеев/

Против – 3 /д-р И. Иванов, И. Кирилов, Е. Маркова/

Въздържали се – 1 /А. Цветков/


Отсъства от залата – 1 /П. Илиев/
/предложението се приема/
От присъстващите общински съветници гласуваха направеното предложение от г-жа Ангелина Емилова по докладната записка да се отмени Решение №  808 от Протокол № 42/29.05.2026г.  на Общинския съвет- Берковица.
За – 11 /А. Емилова, Б. Борисов, д-р Г. Зарков, Г. Генов, Д. Каменова, Д. Еленков, инж. Д. Доцов, Д. Йоцов, д-р И. Иванов, З. Иванова, М. Панталеев/

Против – 2 /И. Кирилов, Е. Маркова/

Въздържали се – 1 /А. Цветков/


Отсъства от залата – 1 /П. Илиев/

Общински съвет – Берковица прие

Р Е Ш Е Н И Е № 845

Общинският съвет- Берковица, на основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с постъпила Жалба с Рег. № Към РК 08 00-141-(1)/12.06.2026 г. от Кмета на Община Берковица до Административен съд – Монтана, ОТМЕНЯ изцяло свое Решение № 808 от Протокол № 42/29.05.2026 г. относно отпускане на еднократна финансова помощ в размер на 1000 евро на ММС „Планински братя“ – Берковица за организиране и провеждане на Мото Рок Фест „Проходът на рока“ 2026 г.

От присъстващите общински съветници гласуваха направеното предложение от г-жа Ангелина Емилова по докладната записка да се отмени Решение №  811 от Протокол № 42/29.05.2026г.  на Общинския съвет- Берковица.
За – 11 /А. Емилова, Б. Борисов, д-р Г. Зарков, Г. Генов, Д. Каменова, Д. Еленков, инж. Д. Доцов, Д. Йоцов, д-р И. Иванов, З. Иванова, М. Панталеев, П. Илиев/

Против – 3 /И. Кирилов, Е. Маркова, А. Цветков/

Въздържали се – няма

Отсъства от залата – 1 /П. Илиев/

Общински съвет – Берковица прие

Р Е Ш Е Н И Е № 846

Общинският съвет - Берковица на основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с постъпила Жалба с Рег. № PK 08 00-146/15.06.2026 г. от Кмета на Община Берковица до Административен съд – Монтана, ОТМЕНЯ изцяло свое Решение № 811 от Протокол № 42/29.05.2026 г. относно отпускане на еднократна финансова помощ в размер на 400 евро за традиционен детски турнир „Детето риболовец може без дрога“ и 400 евро за Общоградска киноложка изложба.

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Изработване на проект за частично изменение на Общ устройствен план /ОУП/ и Подробен устройствен план- план за регулация и застрояване /ПУП-ПРЗ/ в обхват на поземлен имот с идентификатор 03928.13.4 по кадастралната карта и кадастралните регистри на гр. Берковица, местност Сарая, след представено задание и мотивирано предложение към него по чл. 125 от ЗУТ.
Иван Кирилов – Не участвам в гласуването.
От присъстващите общински съветници гласуваха направеното предложение от Общинска администрация по докладната записка.

За – 11 /А. Емилова, А. Цветков, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Каменова, Д. Йоцов, Е. Маркова, д-р И. Иванов/

Против - няма


Въздържали се – 2 /З. Иванова, М. Панталеев/

Отсъства от залата – 1 /П. Илиев/


Не участва в гласуването – 1 /И. Кирилов/

Общински съвет – Берковица прие

Р Е Ш Е Н И Е № 847
На основание чл. 21, ал. 1, т. 11, ал. 2 от Закона за местното самоуправление и местната администрация (ЗМСМА), чл. 124, ал. 1 и 3, чл. 124а, ал. 1 и 5, чл. 134, ал. 1, т. 1 и ал. 3, във връзка с чл. 136, ал. 1 от  Закона за устройство на територията (ЗУТ), 
Общински съвет - Берковица

Р Е Ш И:

1. Одобрява задание по доклад на Кмета на Община Берковица в съответствие със задание на заявителя за частично изменение на общия устройствен план /ОУП/ на община Берковица за поземлен имот с идентификатор 03928.13.4 по кадастралната карта и кадастралните регистри на гр. Берковица, местност Сарая, с цел промяна предназначението му от устройствена зона ,,Обработваеми земи- ниви, Техническа инфраструктура, Необработваеми земи, Обработваеми земи- трайни насаждения“ в нова такава за имота: Смесена многофункционална /Смф/; 

2. Разрешава и възлага на кмета на община Берковица да предприеме необходимите действия за изработване на проект за частично изменение на общия устройствен план /ОУП/ на община Берковица за поземлен имот с идентификатор 03928.13.4 по кадастралната карта и кадастралните регистри на гр. Берковица, местност Сарая, с цел промяна предназначението му от устройствен режим ,,Обработваеми земи- ниви, Техническа инфраструктура, Необработваеми земи, Обработваеми земи- трайни насаждения“ в нова такава за имота: Смесена многофункционална /Смф/;

3. Одобрява задание за изработване на Подробен устройствен план /ПУП/- план за регулация и застрояване /ПРЗ/ за поземлен имот с идентификатор 03928.13.4 по кадастралната карта и кадастралните регистри на гр. Берковица, местност Сарая, с отбелязване по КК и КР: Трайно предназначение на територията: Земеделска, Начин на трайно ползване: Нива, Площ: 2151 кв. м., с цел делба на имота и промяна предназначението- в южната част за жилищно строителство, със запазване на съществуващия сграден фонд, а на северната част- за обществено обслужващи и складово- производствени дейности,  включително ПУП- парцеларни планове и Специализирани план- схеми при необходимост за елементи на довеждаща инфраструктура съобразно заданието на Възложителя по чл.125 от ЗУТ;

4. Разрешава изработване на Подробен устройствен план /ПУП/- план за регулация и застрояване /ПРЗ/ за поземлен имот с идентификатор 03928.13.4 по кадастралната карта и кадастралните регистри на гр. Берковица, местност Сарая, с отбелязване по КК и КР: Трайно предназначение на територията: Земеделска, Начин на трайно ползване: Нива, Площ: 2151 кв. м., с цел делба на имота и промяна предназначението- в южната част за жилищно строителство, със запазване на съществуващия сграден фонд, а на северната част- за обществено обслужващи и складово- производствени дейности,  включително ПУП- парцеларни планове и Специализирани план- схеми при необходимост за елементи на довеждаща инфраструктура съобразно заданието на Възложителя по чл.125 от ЗУТ;

5. Възлага на Кмета на Община Берковица да проведе процедурите по ЗУТ и ЗОС в обхвата на заданието на Възложителя.
ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Изработване на Подробен устройствен план– план за регулация и застрояване за поземлени имоти с идентификатори 07510.64.2 и 07510.64.6 по кадастралната карта и кадастралните регистри на с. Бързия, общ. Берковица, местност Ленищата, след представено мотивирано предложение и техническо задание по чл. 125 от ЗУТ.
Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 15 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Каменова, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против - няма


Въздържали се – няма

Общински съвет – Берковица прие

Р Е Ш Е Н И Е № 848
На основание чл.21, ал.1, т.11, ал. 2 от Закона за местното самоуправление и местната администрация (ЗМСМА), чл.124а, ал. 1 Закона за устройство на територията (ЗУТ), 
 Общински съвет - Берковица 

Р Е Ш И:

1. Приема задание за изработване на Подробен устройствен план /ПУП/-план за регулация и застрояване /ПРЗ/ за поземлени имоти с идентификатори 07510.64.2 и 07510.64.6 по кадастралната карта и кадастралните регистри на с. Бързия, общ. Берковица, местност Ленищата, с цел урегулиране на имотите по действителните им кадастрални граници, промяна отреждането им в ,,За жилищно застрояване и обществено- обслужващи дейности“, с възможност за включване в регулационния план на с. Бързия, общ. Берковица;

2. Дава разрешение за изработването на Подробен устройствен план /ПУП/-план за регулация и застрояване /ПРЗ/ за поземлени имоти с идентификатори 07510.64.2 и 07510.64.6 по кадастралната карта и кадастралните регистри на с. Бързия, общ. Берковица, местност Ленищата, с цел урегулиране на имотите по действителните им кадастрални граници, промяна отреждането им в ,,За жилищно застрояване и обществено- обслужващи дейности“, с възможност за включване в регулационния план на с. Бързия, общ. Берковица;

3. При необходимост разрешава изработване на ПУП- Парцеларни планове и специализирани план- схеми по чл. 108 от Закон за устройство на територията за довеждаща инфраструктура съгласно изискванията, указани в документи, издадени от експлоатационните предприятия; 


4.  Възлага на кмета на Община Берковица да проведе процедурите по ЗУТ и ЗОС.

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Отпадане на улици от ОТ 148 до ОТ 147 и с ОТ 149 до ОТ 151 по рег. план на с. Бистрилица.

Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 15 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Каменова, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против - няма


Въздържали се – няма

Общински съвет – Берковица прие

Р Е Ш Е Н И Е № 849
На основание чл. 21, ал. 1, т. 11, ал. 2 от Закона за местното самоуправление и местната администрация (ЗМСМА), във връзка с чл. 51, ал. 1, т 2, във връзка с §4, ал.1, т.2 от ПЗР на ЗКИР, както и съгласно чл. 55, т. 2; чл.56, ал.3 и §4, ал. 1 и ал. 5, т. 6 от ПЗР на Наредба № РД-02-20-5 от 15.12.2016 за съдържанието, създаването и поддържането на кадастралната карта и кадастралните регистри, 

Общински съвет - Берковица
Р Е Ш И:

1. Дава съгласие да отпаднат предвидените улици с ОТ 148 до ОТ 147 и с ОТ 149 до ОТ 151 по действащия регулационен план на с. Бистрилица, общ. Берковица, одобрен със Заповед № 298 от 16.10.1925 г., които на място са с междинна граници дере, не съществуват на място, не са реализирани и не изпълняват транспортни или обслужващи функции;

2. Възлага на Кмета на Община Берковица да проведе процедурите по ЗКИР в обхвата на заявлението на Възложителя.

ДОКЛАДНА ЗАПИСКА

От АНГЕЛИНА ЕМИЛОВА,

           Председател на Общински съвет - Берковица

ОТНОСНО: Приемане План-програма за заседания на Общински съвет - Берковица през  третото тримесечие на 2026 година;
Изказвания не се направиха.

От присъстващите общински съветници гласуваха направеното предложение от г-жа Ангелина Емилова по докладната записка.

За – 15 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Каменова, Д. Йоцов, Е. Маркова, З. Иванова, д-р И. Иванов, М. Панталеев, П. Илиев/

Против - няма


Въздържали се – няма

Общински съвет – Берковица прие

Р Е Ш Е Н И Е № 850
Общински съвет – Берковица приема План-програма за заседанията на Общински съвет - Берковица през третото тримесечие на 2026 година.

Месец юли 2026 година

1.Отчет на Бюджета на община Берковица за 2025 г.

Докладва – Радослав Найденов - кмет

2. Отчет за дейността и работата на Център за подкрепа за личностно развитие - Център за работа с деца, гр. Берковица за 2025/2026 учебна година. План-програма за учебния процес през новата 2026/2027 година.






Докладва – Вероника Григорова – Директор

3. Информация за приключване на учебната 2025/2026 година в Община Берковица, проблеми и мерки за тяхното решаване и успешно провеждане учебния процес през новата 2026/2027 година.


Докладва – Теодора Иванова- гл. експерт „Образование”  и







Директори на училища

4.Докладни записки

                                              
 

Докладват – председатели на ПК

5.Питания,  предложения и становища по обществено значими въпроси.
Месец август 2026 година

1.Докладни записки

                                              
 

Докладват – председатели на ПК

2.Питания,  предложения и становища по обществено значими въпроси.
Месец септември 2026 година

1. Информация за дейността на Районно управление на МВР гр. Берковица по изпълнение на Наредбата за осигуряване и поддържане на обществения ред и сигурност на територията на община Берковица.





Докладва – Началник РУ на МВР гр. Берковица

2. Анализ за състоянието на пазара на труда в Община Берковица за 2025 - 2026 година.

                                                            Докладва -  Лина Маринова- Директор 

3.Докладни записки

                                              
 
Докладват – председатели на ПК

4.Питания,  предложения и становища по обществено значими въпроси.

ДОКЛАДНА ЗАПИСКА

От АНГЕЛИНА ЕМИЛОВА,

           Председател на Общински съвет - Берковица

ОТНОСНО: Създаване на Временна комисия по предложения за промени в действащия Правилник за отпускане на еднократна финансова помощ на жители на община Берковица
Иван Кирилов – Да питам за консултацията е ясно. Давам си отвод за участие в комисията. 
Ангелина Емилова – Добре, благодаря ви, колеги. Има ли някой желание да влезе на мястото на г-н Кирилов в тази комисия? 

Милован Панталеев – Аз имам предложение, г-н Йоцов, ако няма нищо против.

Добромир Йоцов – Не, неискам.

Деян Еленков – Едно питане само. Не е ли редно от тяхната група да е представител? 

Елина Маркова – И ние даваме отвод.

Ангелина Емилова – Остава Пламен. Правиме промяна в предложението на решението. Колеги, на местото на г-н Иван Кирилов, който си дава отвод влиза г-н Пламен Илиев. Някакви други предложения? Не, който е съгласен с така направеното предложение…?
От присъстващите общински съветници гласуваха направеното предложение от г-жа Ангелина Емилова по докладната записка както и промяната в решението, в състава на комисията на мястото на г-н Иван Кирилов да бъде избран г-н Пламен Илиев.
За – 14 /А. Емилова, А. Цветков, И. Кирилов, Б. Борисов, д-р Г. Зарков, Г. Генов, инж. Д. Доцов, Д. Еленков, Д. Каменова, Д. Йоцов, З. Иванова, д-р И. Иванов, М. Панталеев, П. Илиев/

Против - няма


Въздържали се – няма


Не гласува – 1 /Е. Маркова/

Общински съвет – Берковица прие

Р Е Ш Е Н И Е № 851

На основание чл.21, ал.1, т.1 от ЗМСМА и чл.27 от Правилника за организацията и дейността на Общински съвет – Берковица, Общински съвет – Берковица:

I. Дава съгласие да бъде изготвен проект за промени в действащият Правилник за отпускане на еднократна финансова помощ на жители на община Берковица.


II. На основание чл. 27, ал. 1 и ал. 2 от Правилника за организацията и дейността на ОбС – Берковица, Общински съвет - Берковица избира седем членна временна комисия по изготвени промени в действащият Правилник за отпускане на еднократна финансова помощ на жители на община Берковица в състав:


1.инж. Даниел Доцов


2.Пламен Илиев

3.Милован Панталеев


4.Бисер Борисов


5.Цветостин Цветков


6.д-р Иван Иванов


7.адв. Соня Иванова


III. Общински съвет – Берковица избира за ПРЕДСЕДАТЕЛ на Временната комисия по изготвяне на промени в действащия Правилник за отпускане на еднократна финансова помощ на жители на община Берковица общинския съветник инж. Даниел Доцов.

IV. Общински съвет – Берковица дава съгласие срокът на дейност на Временната комисия да е до 17.07.2026 г., включително, като за преустановяване на дейността си комисията да изготви и представи пред Общински съвет -Берковица отчет за извършената работа.

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица

ОТНОСНО: Одобрение на Годишен доклад за наблюдение на изпълнението през 2025 г. на Плана за интегрирано развитие на община Берковица 2021- 2027 г.
Изказвания не се направиха.

От присъстващите общински съветници гласуваха направеното предложение от Общинска администрация по докладната записка.

За – 9 /А. Емилова, А. Цветков, И. Кирилов, Г. Генов, инж. Д. Доцов, Д. Йоцов, Е. Маркова, д-р И. Иванов, П. Илиев/

Против - няма


Въздържали се – 6 /Б. Борисов, д-р Г. Зарков, Д. Еленков, Д. Каменова, З. Иванова, М. Панталеев/
Общински съвет – Берковица прие

Р Е Ш Е Н И Е № 852
На основание чл.21, ал.1, т.12 и т.23, и ал.2 от Закона за местното самоуправление и местната администрация, чл.24, т.4 във връзка с чл.23, т.4 от Закона за регионалното развитие, и чл.72, ал.3 и ал.4 от Правилника за прилагане на Закона за регионалното развитие, 
                             Общински съвет - Берковица

Р Е Ш И:

I. Одобрява Годишен доклад за наблюдение на изпълнението на Плана за интегрирано развитие на община Берковица (2021- 2027 г.) през 2025 г.

II. Възлага на кмета на община Берковица да предприеме всички необходими действия съгласно закона.
ПИСМО
От РАДОСЛАВ НАЙДЕНОВ

Кмет на Община Берковица

ОТНОСНО: Уведомление за инвестиционно предложение за „Изграждане на Скоростен път Монтана – София с тунел под прохода „Петрохан“, с възложител Агенция „Пътна инфраструктура“.
Радослав Найденов – Аз съжалявам, първо материалите, които са ни представени са доста неудобни за показване като картен и графичен материал. С няколко думи ще го обясня. Общо взето има три варианта за тунел и трасе на Петрохан с два или три възможни входа, като определено мисля, че преди две или три сесии ви казах, че чисто за Берковица като град логистично са страшно неудобни. Единият е близко до Бързия, ама общо взето трябва да включим…. Има вариант да се включим при Пърличево, има вариант да влезем в Боровци. Пътните връзки са много неудобни, което веднъж ще разтовари трафика от Берковица и ще го изолира. Другият път.... ние като граждани няма да може да се включим удобно и да ползваме този тунел. Да, явно над националните интереси са по-големи или може би интересът на Враца, но моето предложение е да си направим една работна, съвместна група, да искаме от господин Шишков уточнение за пътните възли и това и то в спешен порядък, защото за мен лично Берковица ще бъде изолирана. И не само Берковица, и други малки общини. Отделно неформални контакти съм провел в момента с управляващите доста време, на Шишков това е изпратено предварително. Казах за съображенията като гражданин и като кмет на общината, че тези варианти не са направени така, че да стане тунел някога. Това е лично моето мнение. Това от вариантите предвиждат много сложни входове за Монтана, около язовира при Долно Церовене. Но самите пътни възли категорично мога да ….. удобно ми е на компютъра да ви ги покажа. Заобикалят Берковица и са страшно неудобни. Трябва да се върнем на Пърличево да се включиме или трябва да идем на Спанчевци да се включим. Това е.
Ангелина Емилова – Колеги, предлагам да вземем предвид предложението на кмета и да направиме една такава чисто работна среща и след това да изкажем някакво становище, което да е за среща, за разяснение или становище.

Милован Панталеев – Поканете министъра или от АПИ човек.

Радослав Найденов – Моето предложение, г-н Доцов е да инициираме една съвместна среща между представител на Общински съвет и министър Шишков.

Димитранка Каменова – Той е заместник министър.

Радослав Найденов – Искам да го помоля, аз официално ще го напиша, няма проблем, но ние от 23-ти е публикувано…., е за мен лично не е смешно, съвсем сериозно говоря, на 23-ти е публикувано общественото обсъждане и има 14 дневен срок. Така, че за мен не трябва да се бавиме, поне да сме много по-добре наясно, графичния материал е неудобен за разглеждане. Хубаво е да видим по парцеларния план на живо да може да се опъне и да се види къде са връзките, дали е засегната Берковица. Имаше две години с МОСВ-то сме работили съвместно. Имаше голяма инициатива на зелените да се обяви за защитена местност изцяло между Бързия и Берковица. За сега не е обявена. За мен няма случайни неща. 
Ангелина Емилова – Добре колеги, съгласни ли сте в понеделник да направим една такава среща с кмета, който успее да дойде разбира се, който не е на работа, поне по един представител на парламентарна група и да обсъдиме това, което ни е предложено за разглеждане. Добре, то това е само за сведение. Колеги, имате ли някакви други въпроси по темата? Не, с това се изчерпват нашите докладни и влизаме в точка разни.

ПО ПЕТА ТОЧКА

„Питания, предложения и становища по обществено значими въпроси”
Димитранка Каменова – Г-жо председател, искам да попитам има ли юрист Общински съвет Берковица и да ви помоля от тук на сетне, когато вкарваме докладни за разглеждане на заседания на Общински съвет от групата на ГЕРБ, много моля да бъдат оформени от човека с когото работите, от юридическа гледна точка, за да не изпадаме в ситуацията, кметът да ни жали докладните. Благодаря ви.
Ангелина Емилова – Ами тъй като въпросът е към мене аз ще отговоря. Юрист има, той е назначен от общината, Соня Иванова. Ще се постарая до колкото на мен това ми е възможно, тя може повече да каже, аз наскоро прочетох договора й да съгласуваме всяка една докладна и да не изпадаме в тази хипотеза. Благодаря ви. Други въпроси?

Зоя Иванова – Аз само да допълня госпожа Каменова, бих искала да помоля г-жа Иванова, пак казвам, аз като работех тук никога не съм писала правни становища. Директно ми е било възлагано и съм писала докладни. На нас много ще ни улесни, ако директно ни подготвя докладните, а ние си даваме идеи, както беше и тази седмица. Нали, да, няколко човека, които не разбират да подготвят докладни, които после да четем едни правни становища от пет, шест или седем страници и нали вече да влизаме с колежката в някакъв юридически спор, което не помага на никой. Да, и губиме време. Сега към въпросите. Имам въпрос, господин Найденов, бихте ли ни казали, ако може за следващата сесия, имаме питане от жител на село Гаганица, колко литра препарат за третирането на трева и храсти са отпуснати за село Гаганица? Това ми е въпросът и два въпроса касаещи осветлението в града. Едното място без осветление известно е на всички, тук е градинката зад общинския пазар или зад блок Бор и детския магазин. Там е станало свърталище на наркомани и на мен даже ми бяха развили болтовете на предните гуми на колата. Детето ми се вози с тази кола. Ще ви помоля има начин да се освети, ако може да се освети и второто място улицата на стадиона до кръстовището там покрай хранителния магазин от Блок 27, Заряница, като тръгнете по уличката.
Радослав Найденов – Елин Пелин.

Зоя Иванова – Ами не знам.

Радослав Найденов – Зад Стадиона до реката улицата е Елин Пелин.

Зоя Иванова – Там няма никакво осветление, има един стар пилон, който е пред Блок 27. Някога е имало там осветление, но това е вътрешната уличка пред блока, а отстрани уличката, която е по протежение на реката и която отива към Стадиона покрай хранителния магазин там няма никакво осветление и вечер е много трудно.
Радослав Найденов – Говорим за жк „Заряница“ към Беговица. Там покрай фабриката имаше частен имот от тази страна, от където са стълбовете, но ще търся вариант, защото права сте, че там е…. ще търсим някакъв алтернативен вариант със солари. 

Димитранка Каменова – Благодаря, преди може би две поредни години господин Доцов попита защо през летния сезон не работеше шадравана. А сега тази година вече е мой ред да питам защо след като вие приехте площада с Акт 16 и тогава всичко трябва да е било в изрядна ситуация към настоящия момент вече трета година не работи шадравана? Благодаря ви.
Радослав Найденов – Пак ще отговоря както и миналият път ви отговорих. За мен комбинацията ток, деца и вода не е приятна и аз лично не бих си рискувал съвестта. Благодаря ви.

Димитранка Каменова – И аз благодаря. Във водните площи на шадраваните и фонтаните в Република България преминава безопасно свръх ниско напрежение обикновено 12 волта или променлив ток до 30 прав ток. Това напрежение е напълно безопасно за човешкото здраве, дори при директен контакт с водата. Електрозахранването на шадраваните се изгражда съгласно строги изисквания на Български държавен стандарт за плувни басейни, фонтани като се спазват следните правила, разположение на оборудването, осветление, защити. Посетителите на градските шадравани са надлежно защитени, тъй като помпите, захранвани със стандартно мрежово напрежение 230 волта са херметизирани и работят на безопасно разстояние. Дори да се появи повреда, защитните системи предотвратяват достигането на опасен ток във водата. Нашите помпи, които управляват градския шадраван, се намират в една шахта, която се намира близо до шадравана. Та моят въпрос, че са ни мили децата, мили са ни на всички, само че трета година вие показвате неуважение към нас и да не бъда груба, ще кажа ни подвеждате. Моят въпрос е кой изгори помпите на шадравана? Благодаря.

Радослав Найденов - Аз не мога да ви разбера въпроса кой изгори помпите на шадравана. Тази красота и се наслаждаваме всичките и така това, което мога да кажа, че другата сесия ще ѝ дам протокол, който е направен там. А иначе за шадравана оценили са го и гражданите и аз ви благодаря много.

Ангелина Емилова - Ако нямате друг въпрос, г-жо Каменова, аз тая връзка да питам съвсем за друго питане имах от няколко дена като минавам през центъра, през покрай този шадраван, виждам отстрани до пейката отворено едно….. Това ли е шахтата, за която вие визирате? Защото това го виждам.....
Димитранка Каменова – От страна на банката до общината.

Ангелина Емилова - Да, там има от…. Аз по принцип рядко минавам през центъра. Сега минавайки от три дена, там виждам едно отворено като шахта ли не знам какво е. Не знам дали за същото става въпрос.

Радослав Найденов - Така, понеже проект за площада няма изградена поливна система и се влачат едни маркучи по целия център, затова и виждате отворено съоръжение. А доколко, освен авариите, които изникват периодично, а доколкото са безопасни шадраваните, аз поне лично знам около осем смъртни случаи в държавата от шадравани, което е сериозно…...

Димитранка Каменова - Изключително сериозно. 
Ангелина Емилова - Добре, може ли аз да питам тогава, защото въобще не бях подготвена за тоя въпрос на г-жа Каменова, ама нали сега ми идват някакви въпроси на мен. Ако този шадраван няма да работи като шадраван вече никога, защото оттам минава ток и вода и нямате намерение във вашия мандат да го пускате и той е неизправен, какво е вашето намерение? Как ще го ползваме ние като граждани, като децата и администрацията, които там се пързалят, и вечер знаете пълно с много деца. Вашето решение какво и вие какво предлагате?

Радослав Найденов - Да, вече пълно с много деца, които го използват пързалка и го използват. Моето мнение е, че след изтичане на градационния период, това ще бъде следващ мандат, който е кмет, би трябвало съвместно с обществото, да се избере за какво ще го ползва и шадравана и площада. Благодаря.

Ангелина Емилова - Добре, разбрах, колеги. Заповядайте.

Зоя Иванова - Аз само като допълнение към въпроса на г-жа Каменова. Известно ли ви е, г-н Найденов, че на един наш бивш колега в мандата на Доцов детето му онзи ден си счупи двете китки тука в шадравана? 
Радослав Найденов - Не, не ми е известно.
Зоя Иванова - Точно поради……. Децата много го харесват шадравана като пързалка. Аз имам предложение, то явно няма да се реализира от вас, да се преправи тоя шадраван, така че наистина децата да могат да играят. Виждали са всички равни площи, от които излизат…, както е дори площада….. фонтана във Вършец е такъв на…. не знам как се нарича тая система, децата тичат боси, излиза вода и цяло лято си играят там и няма нужда никой да се катери по фонтана и да го прави на водна пързалка и не….. да гледаме такива нещастни случаи. Така, че не знам, просто обръщам внимание, ако….. истина е, че децата са непрекъснато там или трябва някой от общината да им прави забележка, защото явно не винаги са придружени от родители или трябва да вървим в посока да вода…. да пускаме шадравана или да го ограждаме по някакъв начин, да го обезопасяваме или да го преработваме, така, че да стане ползваем. Благодаря.
Ангелина Емилова - Добре. И аз имам един друг въпрос съвсем страничен. Тука преди няколко сесии попитах за обратно… огледало за обратно виждане зад зъболечението. Дали въобще темата е разглеждана……И …..
А добре това пита защото от Емил Тодоров знам, че има такива огледала, които са били купени в повече. Разбрах. Когато има, ще бъде поставено. Добре, благодаря. Заповядвайте.

Милован Панталеев -  Благодаря. Във връзка с улица Юрий Гагарин в село Бързия, ако може фрезовка или някаква фракция, защото там са излезнали теловете за пореден път. Има локви, знаете, при всеки дъжд този участък нещо поне временно да се да се засипе, защото ни завиват от оплаквания живущи на улица там. Там са направо язовири е като това масата, както е тука отвора в масата. Някакво решение да се вземе времено, ако няма да е сега за постоянно.

Ангелина Емилова - Добре, колеги, сесия. Заповядайте.

Д-р Иван Иванов - Така, то моя въпрос малко закъсня. Трябваше да го задам по време на отчета на болницата, ама също става към вас. А можете ли нещо да направите съвместно с управителя на болницата да коригирате транспортния хаус в самия двор на болницата? Като казвам транспортен хаос, имам предвид входа на болницата, който там спират всякакви знайни и незнайни, имащи нужда и нямащи нужда сутрин, когато се влиза на работа, следобед, когато се излиза, е трудно придвижването. Оня ден имаше такова задръстване, че линейката дойде с айде направо ще кажа починал пациент беше, ама трябваше да чака няколко минути да се разкарат до там, за да може да влезе да вкара човека вътре в Бърза помощ. Ако беше човек, който човек, който има нужда до две-три до пет минути да го вкараме. След това вътре в самия двор по същия начин има дни, в които е невъзможно да се влезе. Ако може нещо с управителя на болницата да имаше някакво предложение за правене на някакъв паркинг преди две-три години. Уж нещо ще се прави. Нищо не се направи. Вече трета година ли става или втора, не знам. И така, ако може нещо направете.
Радослав Найденов - Първо двора на болниците. Изцяло е двора на болниците. Вие знаете, че там няма транспорт, реално този имот е на болницата. Няма транспортна инфраструктура в момента. Ще говоря с управителя, защото там за мен лично освен пропускателен режим друг и отделена част, няма какво друго да се направи……да има спешната помощ. Добре, ще разговарям с управителя. Това правилно отбележихте, че изпуснахте да говорите с управителя.

Д-р Иван Иванов - Там сме много ползватели. Значи освен Джипитата там и Медицинският център ползва тоя двор на болницата, Бърза помощ, Спешна помощ. Те също минават през тоя двор наляво и надясно. Не е само болницата, четири  различни неща.
Димитранка Каменова - Бърза помощ не са ли от другата страна?

Ангелина Емилова - Е, то проблемът е, защото отпред не може да се спира в момента от дупките и улицата, която води към пожарната в момента е почти неизползваема. Колеги, други въпроси имате ли? Ако не, закриваме заседание. Следващата сесия е на 31.07.2026 г.
Поради изчерпване на дневния ред, Общински съвет - Берковица приключи своята работа и председателят закри заседанието в 15.46 часа. 

